ועדת המשנה למאבק בסחר בנשים ובזנות, כנסת 20, פרוטוקול מספר 23, 2017-07-18 10:08

עליזה לביא: בוקר טוב, בוקר טוב לחבר הכנסת בני בגין.

זאב בנימין בגין: בוקר טוב לך, גברתי היושבת ראש.

עליזה לביא: אני שמחה שאתה איתנו כאן בישיבה שלנו של ועדת המשנה למאבק בסחר בנשים ובזנות.

עליזה לביא: היום ה-18.7.2017, כ"ד בתמוז תשע"ז.

עליזה לביא: אנחנו התכנסנו כאן הבוקר כמו שסיכמנו לקראת סוף מושב הקיץ כדי לשוב וללמוד, להתבונן ולראות איך אנחנו מתמודדים עם העלייה בהיקף הסחר בנשים ובזנות וזאת במיוחד נוכח ההתמודדות היפה מאוד שלנו בשנים האחרונות בתופעה המחרידה של סחר בנשים.

עליזה לביא: הוועדה שלנו קמה כדי להתמודד עם העניין הזה של סחר בנשים.

עליזה לביא: בדיונים הקודמים נחשפו בפנינו נתונים שמלמדים על תופעות חדשות בזירה, אבל תופעות חדשות ישנות הייתי מכנה אותן, על תיירות מין ועל המעקב אחר תופעת הסחר בנשים לצורכי זנות.

עליזה לביא: השבוע הוא שבוע דרמטי כאן בכנסת ישראל.

עליזה לביא: ביום ראשון האחרון עברה הצעת חוק בסוגייה הזאת של זנות, של ההתמודדות עם הזנות במדינת ישראל, של הפללת צרכני זנות.

עליזה לביא: עבודה רבה, מאומצת, וזה המקום גם להודות לשותפים ולשותפות כאן בשולחן הזה.

עליזה לביא: אין ספק שהתהודה הציבורית, הנושאים הרבים שאנחנו מטפלים בהם כאן על ההשלכות השונות בנושא הרחב הזה של מיגור הזנות, של המאבק בזנות, של השיקום של הזנות, של המענים הנדרשים, האנשים ששיתפו אותנו כאן בעדויות הקורעות לב, הסיורים שעשינו אצלכם בשטח.

עליזה לביא: באמת שבוע דרמטי שהצעת חוק שלי והצעת חוק של חברות הכנסת גלאון ושולי מועלם תגענה כאן לכנסת ישראל.

עליזה לביא: למעלה מ-70 חברי כנסת חתומים על הצעות החוק הללו והן תעבורנה בקריאה טרומית פה בכנסת מחר.

עליזה לביא: אני מזמינה את כולכם להגיע לכאן.

עליזה לביא: אני יודעת שיש ארגונים שביקשו להשתתף ולהגיע.

עליזה לביא: המשרד שלי רתום לסיוע, לעזרה, לאישורי כניסה ונשמח מאוד לראות אתכן כאן בזמן הנאום שלי ושל חברותיי במליאה.

עליזה לביא: ושוב, תודה רבה.

עליזה לביא: התחלנו, הדרך עוד ארוכה מאוד, צריכה להגיע ממשלתית, כן או לא ועוד עבודה רבה בוועדה ועד שזה יעבור את הקריאה הראשונה, שנייה, שלישית, מליאה בסוף.

עליזה לביא: בהחלט דרך מאוד מאוד ארוכה.

עליזה לביא: גם מה באמת החוק מורכב, ארוך ואנחנו כאן יודעות לעבוד.

עליזה לביא: לפני יומיים קיימנו סיור של הוועדה בעמותת אסף בדרום תל אביב.

עליזה לביא: וכאן אני רוצה גם להודות לעמותה ולארגון רופאים ללא גבולות שהשתתף גם כן.

עליזה לביא: בכדי להעמיק את הידע שלנו ואת ההכרה עם המקום הזה של נשים מבקשות מקלט שהיו קורבנות סחר ועינויים בסיני.

עליזה לביא: שמענו סקירה מקיפה בנושא של הסחר גם בארגוני השטח.

עליזה לביא: באמת עבודה חשובה מאוד ומורכבת של ארגוני השטח ושל משרדי הממשלה שהיו איתנו.

עליזה לביא: אני רוצה להודות לכולם על הנוכחות המאוד משמעותית, רבה שהייתה גם בתנאים הלא פשוטים של לקיים את הדיון המורכב והתנאים שהיו.

עליזה לביא: ושמענו, מבקשות מקלט.

עליזה לביא: תוך כדי סיור, אני חייבת לומר, שנחשפנו לכמה וכמה כשלים מערכתיים שבמו ידינו אנחנו מביאים על עצמנו.

עליזה לביא: והכשלים הללו כחברה הם הסלילו נשים שמעולם לא היו בזנות לזנות.

עליזה לביא: לזנות נוספת במדינת ישראל.

עליזה לביא: אם בשנה שעברה הייתי בסיור ואמרו לי חד משמעית, תשמעי אין נשים אריתראיות בזנות, בואי לחמארות, בואי תבקרי, אין, זה נוגד את האופי שלהן, זה תרבות, אין.

עליזה לביא: והיה ויכוח בין השוטרים שעושים את מלאכתם נאמנה שליוו אותנו לבין נשות השטח.

עליזה לביא: ואתמול במו אוזניי ראיתי איך הדברים קורים ואיך, למשל, חוק הפיקדון שנחקק כאן בכנסת ישראל יש לו השלכות חמורות.

עליזה לביא: בטח ובטח לחולייה הכי מוחלשת במנעד הזה של אנשים ששוהים כאן ללא מעמד.

עליזה לביא: ומה קורה שמדינה מתמרצת גברים לעזוב והם עוזבים.

עליזה לביא: והם משאירים אישה עם שלושה ילדים.

עליזה לביא: אחרי שכספים שלה הופקדו כדי לשחרר את בעלה ממעצר ומה היא עושה עם חוק הפיקדון ועם מה היא נשארת לחיות ולמה בעצם אנחנו רואים הסללה לזנות בקבוצה, שלצערי הרב, בכובע הנוסף שלנו כאן בוועדה נמצא אותה גדלה אם אנחנו לא נידרש לטפל בסוגייה הזאת.

עליזה לביא: אנחנו היום רוצים לגעת, לשמוע, ללמוד על הסחר בנשים.

עליזה לביא: זה דיון שמתקיים בהמשך לשני דיונים שחלק

עליזה לביא: כם הגדול היה איתנו כאן בדיונים עצמם.

עליזה לביא: גם בוועדה לקידום מעמד האישה ולשוויון מגדרי בהשתתפות שר התיירות, זה היה ב-22.12.2015 שבה שמענו על תיירות הזנות, על התמודדות המשרד וגם בוועדה כאן שקיימתי דיון בנושא של דפוסי הסחר שמתחדשים.

עליזה לביא: קיימנו את זה כאן בפברואר האחרון, שמענו את הנתונים, למדנו שיש עלייה בסחר בנשים למטרות זנות שנבעה מכמה גורמים.

עליזה לביא: בין היתר מהשלכות של ביטול הויזה ובגלל השינויים באופן שבו הסחר מתקיים היום.

זאב בנימין בגין: דיברת על עלייה, יש הערכות, מספרים?

עליזה לביא: כן, כן, קיבלנו את המספרים.

עליזה לביא: יש לנו ואנחנו נשמע תיכף את הסקירה המעודכנת אז לכן אני חושבת שכדאי לא להסתמך על מה ששמענו בדיון הקודם, אלא יש לנו כאן עכשיו עוד מעט את הנתונים החדשים שנשמע אותם כאן ממיכל יוספוף.

עליזה לביא: אנחנו מקבלים מידע גם מהתקשורת וגם מהשטח לפיו חלק מהנשים שמובאות לישראל לשם עיסוק בזנות הן מובאות בעיקר למלונות.

עליזה לביא: אני שמחה מאוד שנמצאת איתנו מנהלת המחלקה הכללית בהתאחדות המלונות.

עליזה לביא: את לא היית איתנו בדיון הקודם, אני מאוד שמחה שאת נמצאת איתנו כאן היום.

עליזה לביא: אנחנו גם מצפים ממשרד החוץ וממשרד התיירות לשתף פעולה כדי שיימנע, ואני אומרת את זה בראש הדיון שלנו, שיימנע ניצול ושימוש לרעה בהסכמים הללו ונראה למעשה גידול בנושאים שאנחנו מופקדים עליהם.

עליזה לביא: אני אעביר את רשות הדיבור עכשיו לעורכת דין איילת דהאן מהיחידה לתיאום המאבק בסחר בבני אדם במשרד המשפטים ואני רוצה להתנצל בשמה של דינה דומיניץ שלא נמצאת איתנו כאן ואת מביאה את הדברים של המשרד.

עליזה לביא: בבקשה.

<איילת דהאן: שלום.

<איילת דהאן: אז אני גם מתנצלת בשם דינה שלא יכולה הייתה להיות פה.

<איילת דהאן: מבחינת המאפיינים של התופעה אני מניחה שרבים מהיושבים כאן מכירים את זה אבל אני אציג בקצרה.

<איילת דהאן: אנחנו כבר כמה שנים רואים הגעה של נשים לעיסוק בזנות בישראל.

<איילת דהאן: אם בעבר הדפוס המרכזי של הגעה של נשים זרות היה דרך סיני, הן היו מוברחות, ועכשיו גם בגלל הגדר וגם בגלל המאמצים הרבים שנעשו הנתיב הזה לא מתקיים יותר והנשים מגיעות דרך שדה התעופה במעברי הגבול הרגילים, הן מגיעות באשרת תייר.

<איילת דהאן: מה שעוד קרה בשנים האחרונות זה שהיה מהלך לביטול דרישת האשרה עם שורה של מדינות של ברית המועצות לשעבר שמשרת אינטרסים חשובים מבחינת תיירות ואינטרסים מדיניים של מדינת ישראל, אבל אחת ההשלכות שלו הייתה שזה נעשה הרבה יותר קל להגיע לישראל לצורך עיסוק בזנות.

<איילת דהאן: הנשים מגיעות באשרת תייר כתיירות, אשרה לשלושה חודשים.

<איילת דהאן: והחסם העיקרי שיכול לסנן אותן, אם בעבר הן היו צריכות לעבור דרך הקונסול במדינת המוצא היום הן צריכות לעבור את בקר הגבול שבאמת, אנחנו רואים סירובי כניסה ואנחנו רואים עלייה אבל זה ברור שיש לו הרבה פחות משאבים לעשות סינון רגיש ומדוייק, הוא עובד תחת לחץ - - -

זאב בנימין בגין: הן נשארות אחרי שלושה חודשים?

<איילת דהאן: לא, הרבה פעמים הן או חוזרות למדינת המוצא או ממשיכות למדינה הבאה.

זאב בנימין בגין: זה עבודה זמנית.

זאב בנימין בגין: אבל מי שקבוע זה מי שמביא אותן.

<איילת דהאן: כן, בדיוק.

<איילת דהאן: אבל צריך להגיד שזה מובן באליו אבל זה לא בתנאי האשרה לעבוד בזנות.

זאב בנימין בגין: ברור.

<איילת דהאן: כן, הן הרבה פעמים באות ומתחלפות.

עליזה לביא: או שהן נוסעות למדינות אחרות שוהות שם ולעתים חוזרות שוב לפה לשלושה חודשים.

<איילת דהאן: כן, גם את זה רואים לפעמים.

<איילת דהאן: ובאמת בגלל העניין הזה הדפוס הזה מעורר הרבה קשיים מבחינת הטיפול שלנו והאכיפה משום שבעבר הרבה פעמים כשנשים באמת הוחזקו בתנאים קשים שאנחנו מאוד שמחים שהן כבר לא מוחזקות בהם, של אלימות קשה וכליאה.

<איילת דהאן: המקלט הייתה האופציה המאוד רלוונטית מבחינתן, של לעבור תהליך שיקום בישראל זה משהו שהן מאוד רצו.

<איילת דהאן: ועכשיו, כשיש נשים שעוד שלושה חודשים צריכות להיות במקום אחר הרבה פעמים המשפחה שלהן לא יודעת שהן בזנות בישראל, הן סיפרו לה משהו אחר, אז שהן נעצרות או כשהן פוגשות את המשטרה, רשות האוכלוסין, גם אם נאמר להן על האופציה של המקלט הן לא מעוניינות להשאר בישראל לתהליך של שנת שיקום שהמדינה מספק.

<איילת דהאן: הן רק רוצות לחזור לישראל.

זאב בנימין בגין: איך אנחנו יודעים את כל זה?

<איילת דהאן: אנחנו יודעים את זה גם - - -

זאב בנימין בגין: את המספרים, אתן מוצאות אישה מסוימת?

<איילת דהאן: אז המשטרה היא יודעת להגיד, אתה יודע, או רשות, כשמגיעים הם עושים פשיטה על בית בושת ומוצאים שיש שם אישה זרה.

<איילת דהאן: הרבה פעמים - - - הנחיה 2.2 של פרקליט המדינה היא לא להעמיד אותן לדין ולגרש אותן על העבירות אלא לראות בהן קורבנות.

<איילת דהאן: אז כמציעים להן את האופציה של מקלט אז לפעמים הן אומרות - - - או כשהסיוע המשפטי מגיע להן, לפעמים האיתור הוא גם ב- - - הן נתפסות על ידי הרשות האוכלוסין כמי שמפירות את תנאי האשרה ואז או שהן מופנות למקלטים או שאם הן לא מעוניינות הן מגיעות לבית הדין לביקורת משמורת וגם שם הרבה פעמים יש שיטור.

<איילת דהאן: ואז כשמזמינים את נציג הסיוע המשפטי לברר את המקרה, להציע סיוע, הרבה פעמים התשובה היא לא אני רק רוצה לחזור.

זאב בנימין בגין: אבל מה שאנחנו יודעים, מה שהרשויות יודעות זה רק מדגם.

זאב בנימין בגין: אם יש בידיכם המספרים ומה היחס בין המדגם לבין הרמה הכוללת.

עליזה לביא: מייד רשות האוכלוסין תקבל את רשות הדיבור ואז נשמע את הנתונים.

זאב בנימין בגין: מה אין במידע הזה - - -

<איילת דהאן: באמת אחד הקשיים בתחום הזה ובזה אני מאוד מסכימה זה שהנגישות שלנו למידע היא חלקית בגלל שזו תופעה עבריינית.

<איילת דהאן: זו לא תופעה שאנחנו מנהלים אותה, היא תופעה שאנחנו מנסים לתפוס ולפגוש - - -

זאב בנימין בגין: ברור שהיא חלקית.

זאב בנימין בגין: השאלה אם יש לנו בקרה על מידת החלקיות.

זאב בנימין בגין: מה שידוע.

זאב בנימין בגין: ידוע באופן ברור, עובדות, נשאלו שאלות, נתנו תשובות.

זאב בנימין בגין: זה מהווה 10% מהערכה הכוללת או 60%?

<איילת דהאן: אז מיכל יוספוף אני חושבת תוכל להתייחס בהמשך.

עליזה לביא: מה אתם עשיתם אחרת כשעלינו על הדפוס הזה?

עליזה לביא: את הסקירה אנחנו מכירים כשאנחנו שומעים אותה, אין טעם לדוש בה.

עליזה לביא: מה שיניתם על ההתבוננות שלכם באורחות ההתנהלות של המשרד.

עליזה לביא: הרי הדפוס השתנה, אז מה השתנה אצלכם?

<איילת דהאן: אז באמת אנחנו עובדים מול כל הגורמים.

<איילת דהאן: יצרנו את שיתוף הפעולה מול משרד התיירות שמתקיים בשנים האחרונות מתוך הבנה שגם להם יש תפקיד חשוב גם מבחינת בתי המלון שהם הרבה פעמים זירה של זנות.

<איילת דהאן: בין אם הייתה פרשה שנה שעברה של נשים שהולנו בבתי מלון על ידי הגורם שהביא אותן וסיפקו שם את השירותים, חדר המלון היה בית הבושת או שהנשים מובאות ללקוחות בבתי המלון כדי לספק שם שירותי מין.

<איילת דהאן: ופה באמת עשינו עבודה עם שרון מאיר ממשרד התיירות, היא תוכל להציג יותר את הצעדים שהם עשו בתוך המשרד, אבל עבודה גם על איך אפשר לשנות את התפיסה.

<איילת דהאן: קיימנו יום עיון עם התאחדות המלונות על הנושא הזה של זנות וסחר בבני אדם, שתהיה להם היכרות עם הנושא, שיבינו את כללי המשחק.

<איילת דהאן: אנחנו עובדים עם המשטרה על הכשרות שאנחנו - - - זה פרויקט מתמשך הכשרות.

<איילת דהאן: כל הזמן אנשים מתחלפים וכל הזמן יש קהלים חדשים.

<איילת דהאן: אבל באמת אחד הדברים שאנחנו חושבים עליהם עכשיו, אם בעבר היה גוף ממוקד במשטרה, יחידת זרוע סער שריכזה את הטיפול בנושא הזה, היום הטיפול הוא מבוזר וזה גם דורש ביזור של ההכשרות שעשינו אבל אנחנו כל הזמן עובדים על להרחיב אותו.

<איילת דהאן: גם מול הפרקליטות יש באמת הרבה עבודה על ההתמודדות מול הדפוסים החדשים.

<איילת דהאן: נציגת הפרקליטות תציג מייד אבל הם גם עשו הרבה עבודה פנימית בנושא הזה.

עליזה לביא: רק שנייה אני רוצה - - -

זאב בנימין בגין: מה אנחנו יודעים על המפעילים?

זאב בנימין בגין: הנשים זה קצה אחד.

זאב בנימין בגין: המפעילים.

<איילת דהאן: המפעילים זה עניין של בניית תיקים פליליים.

<איילת דהאן: שנה שעברה - - -

עליזה לביא: הם פנימיים או שיש מפעילים בינלאומיים, איך זה עובד?

עליזה לביא: כלומר, מה אתם יודעים על המפעילים הם מפה, מישראל, או שזה רשת בינלאומית שזיהתה את הפתח הזה ומספקת דרכו?

<רחלי זוארץ-לוי: רחלי זוארץ-לוי מפרקליטות המדינה.

<רחלי זוארץ-לוי: אני לא יכולה להגיד שזיהינו בתיקים רשת בינלאומית.

<רחלי זוארץ-לוי: יתכן והיא קיימת אבל זה לא הגיע לפתחנו.

<רחלי זוארץ-לוי: כן מדובר על מעסיקים מהארץ, אזרחי ישראל שאו שהם פונים לנשים או שאפילו ממש מתיק אחרון שכרגע בחקירה ולקראת הגשת כתב אישום במחוז צפון, לנשים היה את מספרי הטלפון של אנשים שעוסקים בכך בארץ והן יצרו את הפנייה הראשונית.

<רחלי זוארץ-לוי: אלה הדפוסים שאנחנו מגלים אגב התיקים.

<רחלי זוארץ-לוי: כנשים שנמצאות בארצות המוצא, ארצות של ברית המועצות לשעבר, שיש להן את המספרי טלפון שמסתובבים, הן פונות את הפנייה הראשונה ואז מכאן דואגים לכל הצרכים כדי לייצר את ההגעה שלהן הנה וליצור כאן את - - -

זאב בנימין בגין: זאת אומרת לפחות במקרים או במקרה שאת מתארת היוזמה היא של האישה לא של אדם בחוצלארץ שהוא מרכז ארבע-חמש נשים ושולח אותן לסירוגין או משהו כזה.

<רחלי זוארץ-לוי: אז בדומה שנתתי נכון.

<רחלי זוארץ-לוי: אבל אנחנו רואים גם וגם.

<רחלי זוארץ-לוי: זאת אומרת אנחנו גם רואים יוזמה ופנייה של מכאן שנעשית החוצה, גם איזשהי יוזמה ראשונית שנעשית מבחוץ פנימה אבל מייד המפעילים פה מזהים את זה ומטפלים בכך ודואגים לתשתית וליצירה.

עליזה לביא: בוקר טוב חבר כנסת עמיר פרץ, תודה שאתה איתנו.

עליזה לביא: אנחנו בדיוק עכשיו מגיעים למיכל יוספוף שהיא מנהלת ביקורת הגבולות ברשות האוכלוסין וההגירה ונלמד על הגידול בתופעה של סחר בנשים בישראל.

עליזה לביא: בבקשה גברתי.

<מיכל יוספוף: בוקר טוב.

<מיכל יוספוף: אני רוצה לציין שרשות האוכלוסין וההגירה על כל יחידותיה פועלת למגר את התופעה של זנות בכלים הנמצאים ברשותה.

<מיכל יוספוף: בין היתר בקרי הגבול עושים כל מאמץ כדי למנוע את התופעה.

<מיכל יוספוף: אבל לצערנו הרב לא ניתן לצפות מבקר שבודק בשעה 50 עוברים, דהיינו הוא מקדיש למעשה לכל תייר שמגיע למעבר דקה וחצי כדי שיוכל לזהות באופן מלא את התופעה.

זאב בנימין בגין: לו היו בידו 15 דקות אז איך, אם את יכולה להסביר, איך זה נעשה.

זאב בנימין בגין: איך מזהים את התופעה הזאת.

<מיכל יוספוף: ביקורת גבולות עובדת בצורה כזאת: יש לנו את בקרי הגבול שהם הקו הראשון שהם למעשה מתשאלים מספר שאלות ממש בסיסי, לאן אתם מגיעים, מה אתם עושים, מה מטרת הטיול, יש לך ואוצ'ר לבתי מלון, כרטיס, אם אתה רואה כרטיס טיסה סגור, שאלות ממש בסיסיות.

<מיכל יוספוף: אם יש לו חשד מבחינת שפת גוף או מבחינת שהיא מגמגמת, היא לא עונה כמו שצריך אז הוא מעביר את זה לטיפול קצת יותר מעמיק, אנחנו קוראים לזה לקו האחורי.

<מיכל יוספוף: יש לנו שמה עובדים שמתשאלים קצת יותר לעומק כדי לראות מה המטרה שבדיוק היא הגיעה, אם יש לה מסמכים או כל דבר אחר שהיא יכולה לבוא ולתת את ההוכחה לגבי מטרת הטיול שלה.

<מיכל יוספוף: אנחנו לא יכולים גם לתת הנחיה גורפת לבקרי גבול ולהגיד שכל מי שמגיע ממדינות מסוימות להעביר אותם לקו האחורי לבדיקה כי אנחנו נפגע בתיירות, כי בעיני התיירות האמיתית הטהורה שתגיע לארץ היא תפגע והמערך ביקורת גבולות לא יעמוד בזה כי מדובר באלפים.

<מיכל יוספוף: כשיורד לך מטוס ובמטוס יש לך 700-800 איש לא ניתן לעשות את זה.

עליזה לביא: לא רק זה, ישבה פה שרת הקליטה לפני כמה זמן והתלוננה על פגיעה בנשים.

<מיכל יוספוף: אנחנו מקבלים כל הזמן תלונות על זה שאנחנו פוגעים בנשים ועושים יותר מדיי חקירות ויותר מדיי מתשאלים ולמה אנחנו מסרבים את זה.

<מיכל יוספוף: אנחנו מקבלים הרבה תלונות גם מחברי כנסת בבית הזה וגם מאנשים מן המניין אנחנו מקבלים על זה תלונות.

<מיכל יוספוף: כל התיירות שמגיעות הן מגיעות עם סיפור כיסוי.

<מיכל יוספוף: יש להן ואוצ'רים לבתי מלון.

<מיכל יוספוף: כרטיס טיסה סגור, יש להן לאן ללכת, לאן מטיילים בעיר הקודש, מסלול טיול, הכל יש להן.

<מיכל יוספוף: הן באות מוכנות אז קשה לבוא לפצח את זה כדי להגיע ל-100%.

<מיכל יוספוף: בדרך כלל כשאנחנו מצליחים לזהות את זה, זה בדרך כלל נשים שהולכות וחוזרות.

<מיכל יוספוף: כשאנחנו רואים שיש כניסות רבות לתקופה קצרה זה כבר מדליק לבקר נורה אדומה שאומרת שצריך פה לבדוק לעומק.

<מיכל יוספוף: כי בנאדם שנמצא פה שלושה חודשים או תקופה של חודש ואחרי לתקופה של עוד חודשיים-שלוש, מדינת ישראל היא מדינה קטנה.

<מיכל יוספוף: 3-4 חודשים פה לטייל במשך תקופה של שנה זה קצת יותר מדיי אז זה קצת מדליק נורה אדומה ומתחילים קצת לתשאל יותר לעומק.

<מיכל יוספוף: בדרך כלל הן לא מוכנות לשתף איתנו פעולה - - -

זאב בנימין בגין: בתיירות רגילה, כמה תיירים מגיעים ליותר משלושה שבועות-חודש?

<מיכל יוספוף: מעטים מאוד.

זאב בנימין בגין: החבילה הרגילה היא של שבוע, שבועיים.

זאב בנימין בגין: אדם, אלא אם כן יש לו פה קרובים והוא מבלה איתם, סבתא או נכד זה דיי - - -

<שרון מאיר: זו בדיוק ההבחנה.

<שרון מאיר: אין לי מספרים מדוייקים.

<שרון מאיר: יכול להיות שיש לנו דרך לבדוק את זה דרך הלמ"ס.

<שרון מאיר: אני יודעת שאם מאותן מדינות בשנת 2015 נכנסו כבין 700 ל-800 אלף אנשים אנחנו מעריכים שאין שם הרבה ביקורי משפחות.

<שרון מאיר: יש מעט ביקורי משפחות.

<שרון מאיר: ואולי אפשר לסנן את הביקורי משפחות ואז לראות את הדלתא על אלה שנשארות מעבר לאותן תקופות - - -

זאב בנימין בגין: אני מתכוון לומר שעצם השהות בארץ של תייר יותר משבועות אחדים היא אמורה להיות נדירה, אבל כן בהחלט אם ניתן לשאול אותו, לא ברור שזה חוקי, אבל מבחינת ההתעניינות זה המקור להתעניינות.

<שרון מאיר: אני מניחה שזה בין 5% ל-10%.

<מיכל יוספוף: זה אחד הסממנים שהבקר בודק את זה.

<מיכל יוספוף: כמה זמן - - -

זאב בנימין בגין: את ציינת את ההליכה והחזרה.

זאב בנימין בגין: אני אומר שעצם השהות - - -

<מיכל יוספוף: בדרך כלל מה הם עושים, הם מקבלים נגיד לחודש, הן יוצאות מהארץ אחרי חודש, הן יוצאות, הן לא נשארות.

<מיכל יוספוף: אם פעם התופעה הייתה שהן היו נשארות פה כשוהות בלתי חוקיות והייתה אכיפה, היום הן יוצאות בזמן.

<מיכל יוספוף: הן יוצאות בזמן והן אחרי חודשיים שלושה חוזרות לעוד איזה חודש ועוד פעם הן חוזרות.

<מיכל יוספוף: אז פה זה מדליק לבקר נורה אדומה, רגע, היית חודש, מה עשית כאן?

<מיכל יוספוף: מה יש לך עוד חודש, אז הוא בודק את זה.

<מיכל יוספוף: אז מתשאלים יותר לעומק - - -

עליזה לביא: את יכולה לתת לנו מספרים?

<מיכל יוספוף: כן, אני אסיים שנייה.

<מיכל יוספוף: רציתי רק גם לציין שכבר הן מגיעות למצב שאנחנו מתשאלים אותן כבר יותר לעומק הן לא מוכנות לשתף פעולה, הן לא מוכנות להגיד מה ומי, מה קרה, מי, כדי להגיע למי, לפרטי המזמין, זה לוקח לנו - - - כי המזמין כביכול בארץ שהוא למעשה, זה הרבה עבודה ואז שהן מסורבות הן ישר מבקשות לחזור חזרה ולא להשאר פה בכלל.

<מיכל יוספוף: הפרטים שאנחנו העלינו של המזמין בארץ בדרך כלל עוברים למשטרה.

<מיכל יוספוף: אנחנו עובדים בשיתוף פעולה מאוד הדוק עם משטרת נתב"ג.

<מיכל יוספוף: הפרטים עוברים למשטרה לטיפול שלהם למה שהם רואים למטרה.

<מיכל יוספוף: לגבי הכשרות, דרשתם מאיתנו לגבי זה, הבקרים עוברים הכשרה בסיסית כשהם כדי להיות בקר הם מקבלים בין היתר גם את כל הנושא של סחר.

<מיכל יוספוף: הם מקבלים הרצאות בנושא של סחר על ידי המשטרה וגם על ידי העובדים שלנו ברשות.

<מיכל יוספוף: מדיי פעם אנחנו גם עושים רענונים לבקרים שכבר נמצאים בעבודה הרבה זמן.

<מיכל יוספוף: לאחרונה עשינו רענון לבקרים שלנו באילת.

<מיכל יוספוף: ובמהלך השנה הקרובה אנחנו מקווים שאנחנו נצליח לעשות רענון לשאר הבקרים במעברי הגבול במיוחד בבקרים - - -

עליזה לביא: באיזה שפה מדברים עם הנשים?

<מיכל יוספוף: בדרך כלל אנחנו משתדלים לדבר בשפה שלהן.

עליזה לביא: שזה לרוב רוסית?

<מיכל יוספוף: כן.

זאב בנימין בגין: קודם הוזכר הביטוי, המונח, סינון מוקדם.

<מיכל יוספוף: נכון.

<מיכל יוספוף: זה היה.

<מיכל יוספוף: היום אין את זה.

זאב בנימין בגין: זה משרד החוץ, זה בקונסוליה?

זאב בנימין בגין: מה היא העילה - - -

עליזה לביא: זה היה כשהיה צריך ויזה אבל ביטלנו את הויזות.

<מיכל יוספוף: כשהיו אשרות כניסה לארץ היה סינון - - -

זאב בנימין בגין: לא, לכן לא הבנתי, חשבתי שזה עכשיו, לא הבנתי איך זה.

עליזה לביא: אנחנו היום בסיטואציה של ביטול הויזות וזה - - -

זאב בנימין בגין: ברור.

<מיכל יוספוף: היה הסינון הראשוני נעשה בנציגות ישראל בחו"ל והיום הסינון הראשוני נעשה אצל הבקר לצערנו הרב.

זאב בנימין בגין: אז זה התייחס לעבר.

זאב בנימין בגין: בסדר.

<מיכל יוספוף: אז עם קצת מספרים.

<מיכל יוספוף: לגבי הסירובי כניסה אני מדברת על ממזרח אירופה שזה אוקראינה, בלארוס, גאורגיה, מולדובה ורוסיה אז ב-2015, אני מדברת על מגדרי, סירבנו ל-2786 תיירות, ב-2016, 4700 וב-2017, עד ה-30 החצי שנתי, 2947.

<מיכל יוספוף: עכשיו מתוכם - - -

זאב בנימין בגין: מתוך כמה באים?

<מיכל יוספוף: מתוך הבאים: ב-2015 הגיעו 275 אלף תיירות וסירבנו 2786, ב-2016 הגיעו 253 אלף וסירבנו 2700 וב-2017 הגיעו 173 אלף וסירבנו 2947.

זאב בנימין בגין: אחוז, שניים, על זה מדובר.

<מיכל יוספוף: תוך כדי התשאולים והסירובים אז עלה לנו גם כאלה של חשד לזנות אז ב-2017 מתוכם היו לנו 179, ב-2016, 301 וב-2017, 105.

עליזה לביא: 179, 301 ו-105.

זאב בנימין בגין: האם יש למישהו הערכה, אני שואל מהרשויות, מתוך כמה, זה בערך המספרים שהצגת הם מייצגים סירובים אחוז או שניים מכלל הבאים.

זאב בנימין בגין: יש לכם הערכה כמה האחוז של אלה שלא איתרתם ולא סירבתם ובכל זאת הם באו למטרות לא חיוניות.

<מיכל יוספוף: ממש לא.

זאב בנימין בגין: אז אנחנו לא יודעים.

<קריאה: אי אפשר לדעת.

זאב בנימין בגין: לכן שאלתי אז אם יש אומדנים של משרד המשפטים.

זאב בנימין בגין: אחוז ההצלחה בסירוב בנמל התעופה הוא 50% - - -

עליזה לביא: היא לא יכולה לאמוד את זה.

זאב בנימין בגין: אין לי טענה.

זאב בנימין בגין: אבל אם אנחנו לא יכולים לאמוד אבל נדע שאיננו יכולים לאמוד.

<מיכל יוספוף: אני יכולה להגיד - - -

זאב בנימין בגין: למשל להצליב דיווחים מבתי מלון אפשר או אי אפשר.

זאב בנימין בגין: אין לי מושג.

עליזה לביא: לא, אז רק - - -

זאב בנימין בגין: לא כי את דיברת, גברתי היושבת ראש, ואיני מפקפק בכך, על עלייה בעיסוק הזה.

זאב בנימין בגין: אז עלייה- - -

עליזה לביא: אנחנו רואים עלייה.

עליזה לביא: אם היה ב-2016, 4700 זה כמעט קפיצה פי שתיים מ-2015 - - -

זאב בנימין בגין: סירובים.

זאב בנימין בגין: אני מדבר על אלה שהגיעו ארצה והצליחו לעבור את המסננת.

<מיכל יוספוף: אין לנו כלי שאני יכולה לאמוד ולהגיד לך.

<מיכל יוספוף: אני יכולה להסתכל נגיד שלמקלט נכנסו בשנת 2017 שני מקרים של כאלה שהם התגלו כקורבן סחר.

<מיכל יוספוף: אז נגיד שמנעתי 105 אבל אני לא יכולה לתת לך את האומדן.

עליזה לביא: אבל מי שיכול לתת לנו אולי איזשהי התבוננות זה גם המשטרה, גם ארגוני השטח.

עליזה לביא: כי לא מעט פעמים - - -

זאב בנימין בגין: אני שאלתי על הרשויות.

עליזה לביא: כן.

עליזה לביא: אבל לכן אנחנו פה בוועדה וזה הכוח של הוועדה להכיר את השטח.

עליזה לביא: כי אם אנחנו שומעים על דיווח באזור מסוים שיש שם ואנחנו מקבלים ואז הרעיון בעצם להצליב פה מידע ולהתחיל לזהות דפוסים.

עליזה לביא: גם את הדפוס הזה של ניצול לרעה של פתיחת הויזות וזה מביא אותי, ואני רוצה רגע לעשות פאוזה, לגבי שיתוף פעולה בין המשרד שלכם, נניח, לבין משרד החוץ.

עליזה לביא: נציגת משרד החוץ?

עליזה לביא: לא הגיעה.

עליזה לביא: יש לכם שיתוף פעולה עם משרד החוץ?

עליזה לביא: אני רוצה לדבר איתך לגבי המקום הזה בתוך ההסכמים עצמם שנעשה הסכם עם מדינה.

עליזה לביא: האם הנושא הזה בטח במדינות שיש שם היכרות מוקדמת עם הסוגייה הזאת, האם זה עולה לדיון, האם אנחנו אומרים אוקיי עוד ארבע שנים נעשה דיון על המקום הזה של פטור מויזות בטח ובטח אם אנחנו מזהים שיש עלייה בניצול לצורכי סחר וזנות ממדינות שאנחנו יודעים שהן מוכות בבעיה.

עליזה לביא: האם הנושא הזה עולה בכלל על סדר היום שלכם?

<איילת דהאן: אז העמדה שלנו מתקבלת בשלב קבלת ההחלטות.

<איילת דהאן: זו החלטה מורכבת שיש בה הרבה שיקולים.

<איילת דהאן: לפעמים אנחנו חושבים משהו אחד וההחלטה היא משהו אחר.

<איילת דהאן: אבל בכל מקרה אנחנו מדברים על ההסכמים שכבר נחתמו, השאלה היא באמת איך מתמודדים עם המציאות הזאת שאנחנו יודעים שביטול הסכם גם אם נחליט שהוא באינטרס של מדינת הסחר יש עוד שיקולים וגם זה צעד מאוד דרמטי מבחינה דיפלומטית ומשרד החוץ לא כאן, אבל אני לא חושב שהוא עומד על הפרק.

זאב בנימין בגין: המספרים האלה אני לא חושב שזה יהיה צעד סביר.

זאב בנימין בגין: אחוז, אחוז וחצי מן הבאים בגלל זה לעצור.

זאב בנימין בגין: אני לא רואה שיש עילה ממשית לפנות למדינה ולומר עכשיו אנחנו נחזור ל - - -

<מיכל יוספוף: אני יכולה רגע להתייחס לגבי ההסכמים?

עליזה לביא: כן.

עליזה לביא: בבקשה גברתי.

<מיכל יוספוף: במקרה גם אני מטפלת בנושא של ההסכמים אז בדרך כלל כשמשרד החוץ פונה אלינו בבקשה שהשר יתן הסכמה עקרונית לפתיחת משא ומתן עם מדינה מסוימת אנחנו מפנים את ההמלצה למשרד המשפטים כדי שהם יתנו לנו המלצה בנושא של הסחר.

<מיכל יוספוף: בדרך כלל הסכם שאנחנו חותמים אותו הוא מתארך אוטומטית.

<מיכל יוספוף: כל שנה הוא מתארך אוטומטית.

<מיכל יוספוף: כתוצאה מכל הסיטואציה שקרתה פה לאחרונה גם עם נושא המבקשי מקלט וכל מה שקשור להסכם האחרון שהם פנו אלינו הייתה ההחלטה של השר שההסכם יהיה לשלוש שנים, כביכול, ולא תהיה הארכה אוטומטית תהיה איזשהי בחינה - - -

עליזה לביא: עם איזה מדינה?

<מיכל יוספוף: עם קזחסטן אני חושבת שזה היה.

<מיכל יוספוף: תהיה איזשהי בחינה של הנתונים, של התופעות לראות מה ואז אם אנחנו רואים משהו שהוא לא חריג אז ההסכם זה יאריך אותו שוב לעוד תקופה.

עמיר פרץ: תגידו, המשטרה יודעת כמה כסף שחור מתגלגל בכל המערך הזה?

עמיר פרץ: כמה המוטיבציה תסבירו לנו.

עמיר פרץ: מאה, מאות מיליונים, מיליארדים, כמה - - -

עליזה לביא: רפ"ק ליאור שליו ראש חוליית נעדרים.

<ליאור שלו: אנחנו יודעים שהתעשייה מגלגלת מיליארדים, אין לנו אומדן מדוייק.

זאב בנימין בגין: איזה תעשייה אם תוכל לדייק.

<ליאור שלו: של הזנות.

זאב בנימין בגין: בכלל?

<ליאור שלו: בכלל.

זאב בנימין בגין: טוב, אנחנו מדברים על ה- - -

עליזה לביא: על הסחר והזנות.

<ליאור שלו: אז באופן ספציפי גם על הנושא של הסחר והבאת נשים גם אין לנו אומדן מדוייק של - - -

זאב בנימין בגין: לא, לא אומדן מדוייק - - -

<ליאור שלו: אומדן גם לא מדוייק.

עליזה לביא: אבל אין ספק שזה התמריץ.

עליזה לביא: זה תמריץ - - -

עמיר פרץ: לא אבל השאלה מה ההיקף.

עמיר פרץ: נניח מסחר - - - כמה אתה מעריך שהחלק של התיירות, איך אתם מגדירים את זה, קשה אפילו להוציא מפי, תיירות הזנות זה קשה.

עמיר פרץ: זה לא מתגלגל בלשון.

זאב בנימין בגין: בגילנו זה קצת קשה לומר את זה.

עמיר פרץ: כן, נכון.

<לואיז סמרקורן: בסקר של משרד הרווחה יש הערכה שאומדן הזנות שמתגלגלת במדינת ישראל היא 1.3 מיליארד ₪.

עליזה לביא: זה אחורה, זה לפני הפרצה הזאת.

עליזה לביא: זה הסקר של שנת 2014.

עליזה לביא: אנחנו מדברים על תופעה חדשה של ניצול בחלונות זמן הללו של מדינת שנפטרה הויזה.

עליזה לביא: אין התייחסות של הדו"ח האחרון על הנתונים הללו.

<מיכל יוספוף: אבל חבל שמדביקים כאילו עושים תיירות וזנות ביחד.

<מיכל יוספוף: זה ממש ממש - - - אתם מדביקים את שני המושגים.

<מיכל יוספוף: לי באופן אישי זה מאוד מפריע.

<מיכל יוספוף: כי תיירות זה באמת תיירות מבורכת, יש תיירות מבורכת בארץ ומגיעים.

<מיכל יוספוף: כשמדביקים את שני המושגים האלה זה יוצר מצב שכאילו - - -

עמיר פרץ: יש לך תיירות מרפא יש לך תיירות - - - איך את מגדירה - - -

<מיכל יוספוף: אין תיירות כזאת.

<מיכל יוספוף: יש תיירות צליינית, יש תיירות - - - אין תיירות כזאת, שלא יחשבו שאנחנו מעודדים תיירות כזאת.

<מיכל יוספוף: אין תיירות כזאת.

<קריאה: זה נקרא סחר בנשים.

עליזה לביא: כן אבל - - -

<מיכל יוספוף: בסדר אבל זו לא תיירות.

עמיר פרץ: סחר בנשים זה נושא מאוד רחב.

<מיכל יוספוף: לא להציג את זה כתיירות - - -

עליזה לביא: חברים, בואו נעשה סדר.

עליזה לביא: זאת גם הזדמנות לברך את משרד התיירות על הגידול בתיירים השנה.

עליזה לביא: אני ראיתי שהמנכ"ל זכה באות איש השיווק, אמירה לוי, אז תמסרי ברכותינו לעבודה גם, כמובן, למנכ"ל וגם לשר על העבודה המבורכת של משרד התיירות.

עליזה לביא: אנחנו מקדמים בברכה תיירים ותיירות למדינת ישראל האהובה עלינו.

עליזה לביא: יש הרבה מה לראות, להכיר, ללמוד, לחוות, אין על הארץ שלנו.

עליזה לביא: אחרי שאמרנו את זה, יש ניצול של עולם שרצינו שהוא יהיה טוב יותר, נכון יותר, ידידותי יותר, ביטול של ויזות.

עליזה לביא: אנחנו מדברים כרגע על מדינות שהידע הקודם היה ידוע.

עליזה לביא: הרי אנחנו במו ידינו נלחמנו בתופעה הנוראית הזאת של סחר בנשים.

עליזה לביא: לרוב מאותן מדינות שהופסקו הדרישות לויזות ולביקורת מוקדמת במדינות עצמן.

עליזה לביא: אז אנחנו לא יכולים להיתמם.

עליזה לביא: על השולחן הזה כאוב ופצוע ומדמם בחלק גדול מהתופעה הזאת אז אנחנו לא חלילה רוצים לבוא ולהכתים.

עליזה לביא: אבל מצד שני זה המנדט שלנו ואנחנו פה כדי לראות איך עושים את זה נכון יותר וטוב יותר ולא מכתימים ושומרים על המרחב הציבורי בישראל ראוי והגון ומונעים כאן זנות וסחר פנימית וזנות וסחר חיצונית.

עליזה לביא: וראינו כבר הרבה מוטציות.

עליזה לביא: כשדיברנו, ואתה היית איתנו, ואני רוצה שוב להודות לך, בסיור מעמותת אסף אתה ראית איך מבקשי מקלט, אנשים שעברו עינויים, בגלל התנאים שנוצרו, אם אנחנו דיברנו על חוק הפיקדון ועוד מוסללות לזנות.

עליזה לביא: ונשים שלא ראינו אותן כמו נשים אריתראיות, היום אנחנו רואים יותר נשים אריתראיות בזנות.

עליזה לביא: וכן סחר ולא סחר ואנחנו מכירים את הדברים הללו.

עליזה לביא: אז התפקיד שלנו כאן, בטח לא להכתים ולפרוטוקול אנחנו מעודדים תיירות.

עליזה לביא: יש לנו הרבה הרבה הרבה תודה למשרד התיירות.

עליזה לביא: אבל יחד עם זאת, כשאני שומעת, ואני שומעת, כשאומרים לי כאן, גם בכנסת בדיון על עבודה מועדפת שלהיות איש אבטחה במלון, למה זה צריך להיות עבודה מועדפת כי כל התפקיד שלו זה לתת מידע על שירותי זנות באזור אז אני לא מוכנה לשמוע את זה.

עליזה לביא: ואני לא יכולה להגיד שאני לא מכירה את זה כי אני שמעתי את זה פה בדיון בוועדה.

עליזה לביא: לכן, התפקיד שלנו זה באמת באמת באמת לראות איך אנחנו מתמודדים.

עליזה לביא: אז להערכתך ובאמת את אשת המקצוע כאן, אני רוצה גם לשמוע, הרי דיברנו בדיון הקודם על ההכשרות שלכם והרענון שפרשת בפנינו, אני מדברת כרגע על רשות ההגירה.

עליזה לביא: אז מה עשיתם בנוסף, מה הכלים שנתתם.

עליזה לביא: הרי לצערי הרב אין יותר תקנים.

עליזה לביא: את מדברת פה על מציאות מורכבת.

עליזה לביא: 50 אנשים בשעה, לא פשוט.

עליזה לביא: אז מה למדתם יותר.

עליזה לביא: אולי אמצעים טכנולוגיים שמאפשרים לכם יותר.

עליזה לביא: אני לא יודעת.

עליזה לביא: ביקשנו בדיון הקודם ללמוד מה עשיתם יותר וגם לגבי שיתוף פעולה עם משרד התיירות.

עליזה לביא: אז בבקשה אם אפשר.

<מיכל יוספוף: אנחנו מאוד מאוד מאמינים בקטע של הכשרות.

<מיכל יוספוף: אנחנו מעבירים את העובדים שלנו בשנה עשרות של עובדים בהכשרות כי אנחנו מאמינים שברגע שאנחנו נותנים את ההכשרות האלה זה נמצא להם תמיד בצד והם צריכים לראות את הנורות האדומות.

<מיכל יוספוף: וראייה לכך, ברגע שאנחנו עושים את זה אנחנו רואים שהמספרים, הזיהוי גדל יותר, הם יותר מעורבים אז אנחנו מאמינים ממש בהכשרות.

<מיכל יוספוף: עם משרד התיירות יש לנו שיתוף פעולה.

<מיכל יוספוף: הם היו אצלנו בסיור באילת כדי לראות את המעברים ולראות מה אנחנו עושים שם במעברים באילת.

<מיכל יוספוף: אנחנו יושבים תמיד בשולחן עגול עם משרד התיירות.

<מיכל יוספוף: זה חובה.

<מיכל יוספוף: כי חלק מהתיירות הם משווקים את זה ואנחנו למעשה סופגים את זה אז אנחנו חייבים לעבוד ביחד.

עליזה לביא: אז מהמקום שאת נמצאת, יש גידול בכניסה או בניסיונות כניסה למדינת ישראל?

<מיכל יוספוף: כן.

<מיכל יוספוף: יש כל הזמן, אנחנו רואים גידול.

<מיכל יוספוף: יש גידול של עשרות אחוזים, כן.

עליזה לביא: אז אם אני צריכה ללמוד ולהבין ולהקיש מזה, הגידול הזה נובע מזה שאולי המפעילים או הנשים עצמם למדו איך להיכנס למדינת ישראל?

עליזה לביא: הרי הגידול הזה לא היה קורה אם היה באמת חסום.

עליזה לביא: אם היה חסום לא היה - - -

<מיכל יוספוף: אי אפשר לחסום הרמטית - - -

עליזה לביא: כי הגידול של העצירה שלכם - - - את יודעת מה, נניח שחצי איקס אתם עוצרים, בסדר?

עליזה לביא: נניח.

עליזה לביא: ואתם שאלתם כמה נכנסים - חצי איקס.

עליזה לביא: אז השאלה אם האיקס הזה לא גדל.

עליזה לביא: אבל אנחנו צריכים להקיש - - -

עמיר פרץ: אני אומר אנחנו צריכים - - -

<מיכל יוספוף: קשה מאוד להגיד את זה.

עמיר פרץ: גברתי היושבת ראש, אני חושב שאנחנו צריכים לבדוק מה המשטרה יכולה לדווח לנו.

עמיר פרץ: בסוף זה מה מגלים כשזה כבר קרה.

עמיר פרץ: דבר אחד הייתי רוצה לשאול, האם מישהו בחן מונח של האם עיסוק בסחר ובזנות כשזה לא מדובר בתיירות שמגיעות זה מפיק להם יותר רווחים או פחות רווחים.

עמיר פרץ: השאלה היא מה המוטיבציה שלהם להביא את הבנות האלה.

עמיר פרץ: כמה זה כדאי להם לכל אותם סוחרים שעוסקים בזה, כל אותם ספסרים ופושעים שעוסקים בזה.

עמיר פרץ: אני חושב שאי אפשר להתעלם מהמוטיבציה בסוף.

עמיר פרץ: כי אם הם יכולים להשיג עובדות זרות או בנות, חלילה, מתוך מדינת ישראל אז אין להם סיבה להסתכן.

עמיר פרץ: כנראה שהרווח שטמון דווקא בקבוצה הזאת הרבה יותר גדול, ולכן הם לוקחים סיכונים ומסדרים להן את כל הסידור הזה שיש להן בתי מלון ויש להן תאריך הגעה ותאריך חזרה.

עמיר פרץ: כי אני מכיר גם כאלה שהגיעו שאין להן שום קשר.

עמיר פרץ: ובגלל, מה שאת אומרת, ההכשרה, כנראה, המאוד אינטנסיבית של החבר'ה שלכם מצאו את עצמם בטרגדיה שזה חבל על הזמן.

עמיר פרץ: ממש אישה אין לה שום קשר לעניין והיה למישהו חשד שאולי היא באה לפה לצורך כזה, עד שהחבר שלה הגיע והמשפחה שלה הגיעה, דרמה גדולה בשדה התעופה.

עליזה לביא: אני באופן אישי קיבלתי באמצע הלילה טלפון מקולגה בגרמניה שביקשו ממני לזהות אותה.

עליזה לביא: בסדר, הם עושים את העבודה שלהם.

<מיכל יוספוף: אנחנו עושים את עבודתנו נאמנה.

עמיר פרץ: אין לי טענה.

עמיר פרץ: אני אומר שההכשרה שלכם כנראה מוצלחת אם הגעתם לרמת רגישות כזאת.

עמיר פרץ: אבל אני חושב שהמשטרה היא המקום.

עמיר פרץ: אני רוצה לדעת אם מישהו עשה ניתוח, מה המוטיבציה, כמה הם מרוויחים, כמה כדאי להם לקחת סיכונים, מה הענישה, מה קורה עם סוחר כזה שנענש, יש עונש יתר, יש הענשה גדולה יותר מאשר הענשה רגילה?

עליזה לביא: אנחנו מיד נשמע מהמשטרה והפרקליטות.

עליזה לביא: אני כבר יכולה לומר לך שלא, לצערי הרב.

עליזה לביא: אבל בואו רגע נשמע מהתאחדות - - - את רוצה להוסיף מיכל?

<מיכל יוספוף: לא.

עליזה לביא: לא, אוקיי, תודה - - -

עמיר פרץ: העונש הכי כבד היום, גברתי היושבת ראש, למעשה הענישה הכי כבדה זה שהאישה הזאת ייאסר עליה להיכנס שוב.

עמיר פרץ: זהו.

עמיר פרץ: שאר הגורמים ממשיכים להנות.

<מיכל יוספוף: לא, אבל אנחנו משתדלים- - - אם היא נותנת שמות תוך כדי התשאול - - -

עמיר פרץ: כמה ישראלים נענשו בגין העובדה שהם היו מעורבים בזה?

<מיכל יוספוף: זה אני לא יכולה להגיד לך.

עמיר פרץ: הרי הענישה בסוף היא רק על האישה.

עליזה לביא: תיכף אנחנו נשמע מהפרקליטות - - -

<מיכל יוספוף: כל מידע שאנחנו מקבלים ממנה לגבי הישראלים מועבר למשטרה.

עליזה לביא: טוב, אנחנו תיכף נשמע.

עליזה לביא: אבל לפני זה אני רוצה רגע את התאחדות המלונות.

<שרון מאיר: אולי כדאי לפני ההתאחדות את משרד התיירות ואז תהיה לך קצת יותר אינפורמציה.

עליזה לביא: אוקיי, משרד התיירות, בבקשה.

<שרון מאיר: כמו שציינו בישיבות קודמות הסמכויות של משרד התיירות מאוד מוגבלות.

<שרון מאיר: אנחנו בעיקר אמונים על השירות לתייר ולא אמונים על פיקוח על התייר שנכנס לישראל או מה הוא עושה כשהוא נכנס הנה.

<שרון מאיר: חוק הכניסה לישראל קובע שמי שנכנס עד שלושה חודשים הוא תייר.

<שרון מאיר: אז תחת הכותרת הזאת, תייר, אנחנו צריכים לחיות עם אנשים שנכנסים לישראל שלא למטרות תיירות גם כאילו שאנחנו אמונים עליהם ואנחנו לא שם.

<שרון מאיר: יחד עם זאת, אנחנו מבינים שתיירות זה כוח מניע, זה השתקפות של מדינה כלפי חוץ ואנחנו כן נמצאים בכל מקום שרק מזמנים אותנו כדי למגר את התופעה הזאת.

<שרון מאיר: אם זה מול המתקנים שלנו שזה התאחדות בתי המלון ואם זה בהיבט של שירות לתייר בצורה שהוא יכבד את המדינה ויבין שהיא מדינה מוסרית.

<שרון מאיר: שהתייר שנמצא בחדר מסוים לא יראה שבחדר ליד מתקיימת פעילות כזאת או אחרת.

<שרון מאיר: מאוד חשוב לנו שהתדמית של מדינת ישראל בהיבט הזה תשאר גבוהה.

<שרון מאיר: לגבי המספרים והסרת הויזות.

<שרון מאיר: משרד התיירות משקיע מיליונים רבים בהבאת תיירים למדינת ישראל.

<שרון מאיר: וחלק מהמקומות זה גם אותן מדינות.

<שרון מאיר: לא פלא שמהמדינות האלה התיירות צמחה בכמעט 300% עד עכשיו.

<שרון מאיר: זה מספרים עצומים - - -

עמיר פרץ: בכמה שנים?

<שרון מאיר: משנת 2010 עד היום.

<שרון מאיר: זה עבודה מאוד מאסיבית גם של - - -

עמיר פרץ: על כמה מדובר?

<שרון מאיר: אנחנו היום אומדים כמעט 800 אלף מהמדינות האלה שמגיעות.

<שרון מאיר: וזה מספרים מאוד גבוהים.

<שרון מאיר: הם באים בתקופות שכאן זה תקופת שפל בתיירות.

<שרון מאיר: הם ממלאים את בתי המלון ומכניסים כסף גדול למדינת ישראל.

<שרון מאיר: זה נכון שיש כאן גם תפוח רקוב בסל.

<שרון מאיר: זה נכון שיש עד 5% שנכנסים על אותו קסקט של תייר אבל הם לא תיירים.

<שרון מאיר: צריכים לטפל בהם אבל לא בדרך של לשים ויזות.

<שרון מאיר: כי חלק מהסרת החסמים זה אותן הסרת ויזות שעשינו בשיתוף עם משרד החוץ.

עליזה לביא: מה הגידול מהרגע שהורדנו את הויזות, את יכולה לתת לנו אחוזים בגידול?

<שרון מאיר: כן אני שלחתי לכם גם סקירה לפני כמה חודשים.

<שרון מאיר: סתם דוגמה מאוקראינה.

<שרון מאיר: בשנת 2010 שלפני הסרת הויזות נכנסו 89 אלף תיירים.

<שרון מאיר: ב-2016 זה היה 164 אלף תיירים.

<שרון מאיר: זה כבר הכפיל את עצמו.

<שרון מאיר: מגאורגיה כשנכנסו 4000 תיירים בשנת 2011 לפני הסרת הויזות מיד אחרי הסרת הויזות נכנסו פי ארבע, 16 אלף תיירים.

<שרון מאיר: ההסרת ויזות מגבירה את התיירות, זה ידוע.

<שרון מאיר: ברור שתמיד ממדינות נחשלות יש ניצול של אותן נשים ומביאים אותן הנה.

<שרון מאיר: זה לא ייגמר במזרח אירופה זה יגיע גם למקומות אחרים.

<שרון מאיר: ולשים את החסם של הויזות ולחשוב שאותו פקיד שיושב שם ומחליט אם לתת ויזה או לא הוא זה שיהיה הסנן זה לא נכון.

<שרון מאיר: יש לנו כאן מערכת אכיפה מאוד רחבה, יש לנו את משרד הפנים, יש לנו את המשטרה, יש לנו את מערכת אכיפת החוק.

<שרון מאיר: יש לנו כאן מערכות שיודעות להתמודד עם הדברים האלה.

<שרון מאיר: לחסום את הכניסה לישראל זאת לא הדרך להתמודד עם התופעה.

עליזה לביא: גברתי, בדיון הקודם הייתה איזה התנגדות וחוסר נוחות גם של השר וגם של אנשי המשרד, בכלל, מה אתם רוצים, זה לא המנדט שלנו, זה לא - - - מה אתם מלבישים את זה עלינו בכלל.

עליזה לביא: האם אתם למדתם להבין שלכולנו יש את אותו עניין במיגור של התופעה - - -

<שרון מאיר: לצערי לא הבנתם אותו נכון בכלל - - -

עליזה לביא: אז אני מבקשת לדעת האם מתקיימות פעולות הסברה והעלאת המודעות גם אצלכם במשרד התיירות מול המגזר העסקי.

<שרון מאיר: אני רוצה להגיד לך מה אנחנו קידמנו בשנה וחצי האחרונות במשרד התיירות.

<שרון מאיר: אנחנו עד היום פעלנו במסגרת קוד אתי לתיירות בינלאומית שהקוד הוא בעצם אתיקה מסוימת של איך אנחנו דואגים לשלומו של התייר ואיך אנחנו שומרים על ערכי מורשת.

<שרון מאיר: יש עוד הרבה ערכים בתוך אותו קוד אתי.

<שרון מאיר: הקוד האתי הזה בשנה וחצי האחרונות הולך ומתגבש להיות אמנה.

<שרון מאיר: אחד הסעיפים המרכזיים שנכנסו פנימה ברחל בתך הקטנה מתייחס למניעת סחר בבני אדם.

<שרון מאיר: אני מניחה שברגע שמדינת ישראל תחתום על האמנה הזאת וזה יקרה כנראה עד סוף השנה הזאת - - -

עליזה לביא: רגע, אמנה בינלאומית?

<שרון מאיר: אמנה בינלאומית דרך ה-UNWTO.

<שרון מאיר: אנחנו מניחים שברגע שתחתם אמנה כזאת המחוייבות כאן במדינת ישראל תהיה הרבה יותר גבוהה בתחום התיירות.

<שרון מאיר: זה נכון שניסינו להכניס פנימה גם את ראשי התעשייה של התיירות בישראל לתוך אותו קוד אתי.

<שרון מאיר: החתמנו את שני ארגוני סוכני הנסיעות, תיירות נכנסת ותיירות יוצאת.

<שרון מאיר: שניהם חתומים על אותו קוד אתי.

<שרון מאיר: ניסינו גם את התאחדות בתי המלון.

<שרון מאיר: איכשהו זה נפל בין הכסאות, למרות שיש להם רצון מאוד גדול להכנס פנימה.

<שרון מאיר: אין שם מנכ"ל וזה קצת נפל בין הכסאות אבל יש להם רצון מאוד גדול - - -

עליזה לביא: את יכולה לקרוא לנו את הסעיף מהאמנה?

<שרון מאיר: יש לי פה את האמנה עצמה.

<שרון מאיר: להקריא לך באנגלית יהיה לי קצת קשה כי זה סעיף ארוך אבל אני יכולה לשלוח אלייך העתק מהטיוטה של האמנה - - -

עליזה לביא: כלומר הניסוח הוא ניסוח של הארגון הבינלאומי לתיירות, הוא לא ניסוח שאתם מנסחים אותו.

<שרון מאיר: נכון - - -

עליזה לביא: ומה שאת אומרת לנו עכשיו שמדינת ישראל כמדינה, משרד התיירות יחתום על האמנה הזאת.

עליזה לביא: יש לך הערכה של זמנים מתי המשרד יחתום?

<שרון מאיר: הייתה כבר פגישה שלישית של כתיבת טיוטה אחרונה.

<שרון מאיר: תהיה פגישה אינטרנטית נוספת בחודש אוגוסט שתגבש את הסעיפים האחרונים של האמנה.

<שרון מאיר: לקראת סוף השנה אני מניחה שכבר יהיה מעמד פורמלי לחתימה.

זאב בנימין בגין: ומה תהיה המשמעות של המעמד - - -

עליזה לביא: רק ברשותך, לפני המשמעות, איזה מדינות כבר חתומות על האמנה?

<שרון מאיר: אף אחת כי עדיין זה - - -

עליזה לביא: עדיין לא.

עליזה לביא: האמנה עצמה היא בהתגבשות ומדינת ישראל - - -

<שרון מאיר: היא מתבססת על הקוד האתי רק שהיא משדרגת אותו?

<קריאה: האמנה מתייחסת לכל הנושאים שהקוד האתי המדבר או רק - - -

<שרון מאיר: היא מתייחסת לכל הנושאים של הקוד האתי - - -

<קריאה: ולא רק לסחר לבני אדם - - -

עליזה לביא: ברור, ברור, הבנו את זה.

עליזה לביא: אבל רק שנייה, מה זה הקוד האתי?

<שרון מאיר: הקוד האתי ימשיך להתקיים.

<שרון מאיר: הקוד האתי מדבר על תיירות אחראית.

<שרון מאיר: תיירות אחראית - - -

עליזה לביא: כן, אבל של מי זה, זה ישראלי או בינלאומי?

<שרון מאיר: זה בינלאומי.

<שרון מאיר: אנחנו חתומים משנת 2000.

עליזה לביא: אנחנו חתומים על הקוד האתי, ובקוד האתי אין שום התייחסות לסוגייה שאנחנו דיברנו עליה.

<שרון מאיר: לא במפורש.

<שרון מאיר: אלא במשתמע כמו שהארגון - - -

עליזה לביא: הארגון הבינלאומי.

עליזה לביא: והארגון הבינלאומי עושה עכשיו בנוסף לקוד האתי אמנה.

עליזה לביא: ובאמנה הזאת תהיה התייחסות.

עליזה לביא: ואת מעבירה לנו את ההתייחסות שלנו שאנחנו נוכל לקרוא אותה ואת אומרת לנו שעד סוף השנה האמנה - - -

<שרון מאיר: האמנה קרוב לוודאי תהיה חתומה.

עליזה לביא: אוקיי.

עליזה לביא: וכרגע בישראל חתומים על האמנה הזאת או שותפים לאמנה הזאת - - -

<שרון מאיר: חתומים על הקוד האתי.

<שרון מאיר: חתומים על הגרסה ה-light שלה שהופכת להיות אמנה.

<שרון מאיר: על הקוד האתי עצמו.

עליזה לביא: אז כרגע סוכני הנסיעות חתומים אמרת לנו.

<שרון מאיר: סוכני הנסיעות חתומים, ההתאחדות כמעט חתומה אבל לדעתי היא תחתום עד סוף השנה.

עליזה לביא: והתאחדות בתי המלון, התאחדות סוכני הנסיעות - - -

<שרון מאיר: סוכני הנסיעות וארגון תיירות נכנסת.

עליזה לביא: ארגון תיירות נכנסת.

עליזה לביא: יש עוד ארגונים שקשורים בתיירות שהם בקשר עם המשרד?

<שרון מאיר: יש ארגונים אבל הם לא פר אקסלנס תיירותיים.

<שרון מאיר: אם אנחנו מדברים על מסעדנות אז זה לא ממש ולהכניס אותם לקוד אתי שזה לא ממש התחום שקשור גם למה שאנחנו מתעסקים בו, לשמירת ערכי מורשת וערכי סביבה.

<שרון מאיר: זה תחום תיירותי אבל זה לא קשור ספציפית - - -

עליזה לביא: כן אבל יש ארגון אכסניות הנוער וארגון הצימרים וארגון הזה וארגון הזה - - -

<שרון מאיר: הם לא תחת משרד התיירות.

עליזה לביא: חבר הכנסת בגין, בבקשה.

זאב בנימין בגין: אז חתמנו בעוד שמונה חודשים.

זאב בנימין בגין: איך זה משפיע בשנה הבאה בדיון הבא שתקיים היושבת ראש שלנו, איך את צופה שחתימת אמנה תשפיע על מניעת הסחר?

<שרון מאיר: אמנה היא תמיד מחלחלת מלמעלה וזאת המטרה בעצם של אמנה, שמה שמדינה לא יכולה לפתור בעצמה אז מנחיתים עליה מלמעלה פחות או יותר.

<שרון מאיר: זה לא שאנחנו לא יודעים להתמודד עם זה, אנחנו יודעים להתמודד עם זה אבל ברגע שיש לנו שיתוף פעולה בינלאומי יותר קל לנו.

<שרון מאיר: כי אם נגיד אוקראינה תהיה חתומה על האמנה במקביל לישראל אז אנחנו יכולים ליצור איתה שיתופי פעולה מה שם שולח את התיירת, כביכול הנה, ל - - - הארגון הבינלאומי בעצם ייצור את השיתוף פעולה ואולי גם את המניעה.

<שרון מאיר: מעבר לזה, אמנה, כמו שאתה יודע, זה מנחיל אצלנו כללים פנימיים.

<שרון מאיר: אתה צריך ליישם אותה אז אתה מחזק חוקים מסוימים.

<שרון מאיר: אתה מגביר סמכויות, אתה צריך להוכיח לעולם שאתה עומד בכללים של האמנה.

עליזה לביא: האם למשרד התיירות תהיינה השתלמויות בנושאים הללו?

<שרון מאיר: אנחנו מתכננים עד סוף השנה, בלי שום קשר לאמנה ולקוד האתי, אנחנו מתכננים עד סוף השנה השתלמות לעובדי בתי המלון באילת בשיתוף עם משרד המשפטים, משרד הפנים והמשטרה.

<שרון מאיר: אנחנו מקווים שזה יקרה בסביבות נובמבר דצמבר - - -

זאב בנימין בגין: את אומרת שישפיע למשל בנושאי חקיקה.

זאב בנימין בגין: יש עכשיו נושאים, הצעות חוק שאתם הייתם יוזמים לגבי חוקים שחסרים לכם ברגע זה ושראויים לחקיקה?

זאב בנימין בגין: אני פשוט מנסה למוש באצבעותיי את המשמעות של האמנה לגבי הדיון הזה.

זאב בנימין בגין: בסוף צריך משטרה, פרקליטות, כלים.

זאב בנימין בגין: אני קצת ספקן לגבי הקשר.

<שרון מאיר: אתה צודק.

<שרון מאיר: אבל מי שיהיה חתום על האמנה זה משרד התיירות בשם מדינת ישראל.

<שרון מאיר: זאת אומרת שלפני שנחתום על האמנה מי שיצטרך לתת התייחסות זה הבט"פ, זה משרד הפנים, זה כל מי שיש לו נגיעה לאמנה הזאת והוא יצטרך לתת על זה מחר את הטיפול.

<שרון מאיר: משרד התיירות - - -

זאב בנימין בגין: אבל אנחנו מבחינה בינלאומית בסדר גמור בנושא המלחמה, המאבק בסחר בנשים.

זאב בנימין בגין: אני שואל מה יהיה השינוי.

<שרון מאיר: אני לא יודעת מה יהיה השינוי, אני לא יכולה להגיד לך מה יהיה השינוי.

<שרון מאיר: אני מקווה שמכח האמנה אנחנו נעשה מאמצים אחרים או מאמצים מוגברים או לפחות נוסיף סמכויות למשרדים באופן כזה שניתן יהיה למנוע את התופעה.

<קריאה: היום פקידי קבלה במלונות נותנים טלפונים ללקוחות איפה אפשר למצוא נשים בזנות.

<שרון מאיר: אז אני חייבת להגיד לך משהו על זה.

<שרון מאיר: בתי מלון יש בארץ מאות - - -

עמיר פרץ: חבר'ה בואו לא נשלה את עצמנו.

עמיר פרץ: אין לאמנה שום השפעה.

עמיר פרץ: איזה השפעה תהיה לאמנה?

עליזה לביא: יש לה אמירה ערכית משום שאם משרד התיירות - - -

עמיר פרץ: הרי האמנה שלך לא מחייבת את בתי המלון לדווח לך על אירועים בבתי מלון ולא מדווחת לך.

עמיר פרץ: כל עוד זה לא בגדר פשע הם לא יכולים לערב לא את המשטרה, כל עוד זה לא בגדר אלימות כלשהי אין לך דרך - - -

<שרון מאיר: זה קצת נאיבי להגיד שאמנה לא תעשה כלום בגלל שראינו מה אמנות עשו בזכויות אדם בכלל בעולם בעשרות שנים האחרונות.

עמיר פרץ: לא, זה משהו אחר לחלוטין.

עמיר פרץ: את מדברת על מצב ש- - -

זאב בנימין בגין: אבל אני מציע ב- - -

עליזה לביא: אני מברכת על האמנה.

עליזה לביא: אני חושבת שבאמנה יש אמירה ערכית גם של מדינה, גם של התאחדות וגם של שותפות של כולם כדי למגר את התופעה הזאת.

עליזה לביא: אני שוב חזרתי ופתחתי ואמרתי - - -

עמיר פרץ: שלא יהיו אי הבנות, אני מברך על האמנה.

עמיר פרץ: הבעיה באמנות לפעמים כולם יושבים שעות ועורכי דין וזה, בסוף חותמים על אמנה וכולם אומרים, וואלה, ניצחנו, אפשר ללכת.

עמיר פרץ: זאת הבעיה - - -

<שרון מאיר: לא אז זה לא זבנג וגמרנו - - -

עמיר פרץ: סליחה גברתי, אני מאוד מעריך את המקצועיות שהצגת את הדברים ואת הידע המאוד מאוד מרשים שהצגת כאן.

עמיר פרץ: אני פשוט מניסיוני אומר לך שאמנות לפעמים הן משענת לתחושה שוואלה, עשינו משהו.

עמיר פרץ: על הכיפאק, באמת עשיתם משהו.

עמיר פרץ: מבחינה מוסרית, כפי שאמרה היושבת ראש, מבחינת הצהרה ערכית שלנו זה חשוב מאוד אבל שזה לא יגרום לגורמים השונים להרדם בשמירה.

עמיר פרץ: זה הכל.

עמיר פרץ: זה מה שאני מבקש.

<שרון מאיר: אנחנו מקווים שאנחנו נהיה השעון המעורר שם.

עמיר פרץ: טוב, יאללה, בסדר.

עליזה לביא: אז ברשותכם וכמו שנדברנו אנחנו רוצים לשמוע את המשרד לביטחון פנים.

עליזה לביא: עלו פה כמה וכמה שאלות, סוגיות.

עליזה לביא: גם אנחנו ביקשנו מכם להציג בפנינו, בפני הוועדה את העשייה של המחלקה באיתור אתרים שמפרסמים שירותי מין ומודעות.

עליזה לביא: אנחנו נדבר גם על המקום הזה של העולם הוירטואלי בסייבר ויש פה את הנציגה.

עליזה לביא: נכון, נציגת ה- - - בואי, אולי תשבי גם בבקשה ליד השולחן, אנחנו נרצה לשמוע.

עליזה לביא: אבל אני קודם לפני זה רוצה לתת לך את רשות הדיבור, רפ"ק ליאור שלו, ראש חוליית נעדרים.

עליזה לביא: באמת גם על התופעה.

עליזה לביא: אנחנו רואים על גידול מצד אחד בחסימה.

עליזה לביא: מה ההשלכות פה בתוך ישראל, מה אתה מכיר, יודע, יכול לשתף אותנו בוועדה ומה חסר לכם.

<ליאור שלו: אז ראשית אני אפתח ואומר שמדיניות האכיפה של המשרד לביטחון פנים של משטרת ישראל - - -

עמיר פרץ: אתה עוסק ספציפית בתחום הזה או שיש לך תחומים נוספים?

<ליאור שלו: אני ראש חוליית נעדרים.

<ליאור שלו: מי שעוסק בתחום ספציפית נמצא בארצות הברית בטיול משפחתי ואני ממלא את מקומות פה.

<ליאור שלו: עסקתי בתחום הזה לפניו אז אני קצת מכיר.

עמיר פרץ: מה שמעניין אותי אם יש גורם שעוסק ספציפית בנושא.

<ליאור שלו: אני אגע בזה.

<ליאור שלו: אז כמו שאמרתי, מדיניות האכיפה של משטרת ישראל היא להחמיר באכיפה כמה שאפשר בתחום של הזנות והסחר על כל העבירות הנלוות.

<ליאור שלו: כמו ששמענו פה אז באמת הסחר היום הוא לא מוכר כתופעה במדינת ישראל כמו שהכרנו אותו בעשורים הקודמים.

<ליאור שלו: הדפוס של הסחר השתנה.

<ליאור שלו: שאלת, חבר הכנסת פרץ, לגבי מה העדיפות ולמה מעדיפים להביא את הזרות ולא את הישראליות אז אין לנו איזה אומדן כלכלי למה, אבל אני יכול להניח שמדובר באוכלוסייה מוחלשת, אוכלסייה פגיעה, אוכלוסייה שקל מאוד לנצל פה בארץ.

<ליאור שלו: ישראליות הן קצת יותר מודעות ויודעות על הזכויות שלהן פה בארץ ותיירות פחות.

<ליאור שלו: אז אני מניח שזה יכול להיות גורם מאוד חשוב בלמה להביא אותן לפה.

<ליאור שלו: אז כמו שאמרתי, המדיניות היא מאוד נוקשה בתחום.

<ליאור שלו: בזכות ובגלל זה יצאו מספר הנחיות במהלך השנים האחרונות, הנחיות של ראש אח"מ ליחידות השטח ברוח הנחיית פרקליט המדינה - - -

עמיר פרץ: תן לנו דוגמה לאירוע.

עמיר פרץ: איך אתה יודע, איך אתה מגיע, מה אתה עושה.

עמיר פרץ: הרי זה מסובך כל כך ופה כל צעד שלך לא נכון זאת תהיה שערורייה של פגיעה בזכויות כאלה וזכויות אחרות.

עמיר פרץ: מעניין איך אתה מקבל מידע, איך היחידות האלה שאתה מתאר פועלות, מה עושים, מי נותן, יש צווים, אין צווים.

<ליאור שלו: אז מידע יכול להתקבל במספר אפשרויות.

<ליאור שלו: אם זה בתלונה, אם זה בעקבות דיווח של אזרח על בית בושת שמתקיים באזורו.

<ליאור שלו: אם זה באמצעות פעילות מודיעינית.

<ליאור שלו: יחידות הבילוש, כמובן, פושטות על האתר.

<ליאור שלו: במידה והן מוצאות בנות היחידות מונחות לבדוק את האפשרות שמדובר בקורבנות סחר ולא בנשים בזנות שאינן קורבנות אלא במסגרת של הפעלת בית בושת בצורה, לא נגיד, חוקית אבל בצורה שלא עולה עד כדי סחר.

<ליאור שלו: במידה ועולה חשד כי באמת מדובר בקורבנות או ראשית ראייה שמדובר בקורבנות הנושא מובא בפני קצין חוקרים ארצי שהוא פונקצייה במטה הארצי.

<ליאור שלו: הוא מתכלל ומרכז את כל נושא הסחר בבני אדם, העבדות והזנות מטעם המשטרה, מטעם ראש אח"מ.

<ליאור שלו: הוא הגורם היחיד שיכול לאשר הלנה, הכנסה של קורבנות למקלט גם אם זה בשלבי חקירה, גם אם זה לא בשלבי חקירה וללא צורך בתיק חקירה.

<ליאור שלו: יכול להיות שהם ייכנסו למקלט ולא יהיה תיק חקירה.

<ליאור שלו: אבל אנחנו יודעים שהמקלט הוא מהווה כר נוח כן לפתח תיק, כן לתת להן את האפשרות מעבר לשיקום גם לבוא ולספר לנו על איך הן הגיעו ומי הסוחרים, אם היו סוחרים, ומי הביא אותן ומה הדפוס ואיך היה.

<ליאור שלו: אין לי מספר מדוייק - - -

עמיר פרץ: זה אירוע קל.

עמיר פרץ: לזהות איזור שיש בית בושת זה יחסית שיש סיכוי שבגלל תלונות כאלה.

עמיר פרץ: אבל אני מניח שרוב הפעילות הזאת לא מתבצעת במקומות כאלה.

עמיר פרץ: מתבצעת בבתי מלון וכל מיני מקומות כאלה.

עמיר פרץ: איך שם אתה יכול בכלל לזהות, איך בכלל אתה יכול להגיע לשם?

<ליאור שלו: אוקיי, אז כמו שאמרתי במקום שבו מתקבל המידע בכל דרך שהיא אז שם אנחנו פועלים - - -

עליזה לביא: אזורים מזוהים, מוכרים מהניסיון שלכם אתם לא עושים פעילות יזומה של ה- - -

<ליאור שלו: אנחנו יודעים שאזור המרכז, בעיקר העיר תל אביב, אז באמת זה אזור מאוד פעיל בנושא הזנות.

<ליאור שלו: אילת כנ"ל לגבי בתי מלון.

<ליאור שלו: אבל עוד פעם, אם אין לנו משהו ספציפי על בית מלון אנחנו לא יכולים להתחיל פעילות באותו בית מלון - - -

עליזה לביא: אתה יודע אתמול בלילה, ב-23:00 בלילה השר ארדן, השר לביטחון פנים, ענה לי על שאילתה שהגשתי בנושא של חוסר מימוש של חוק בזנות קטינים, לא רק שהעלינו את הענישה, אבל אנחנו, המדינה וגם המשטרה פה לא מתפקדת במקום הזה.

עליזה לביא: לא יכול להיות שאנחנו יודעים איפה אזורי הזנות קטינים בתל אביב.

עליזה לביא: ושאלתי את השר, למה אתם לא באים באופנים יותר יצירתיים, למה אתם לא לומדים ועושים שולחנות עגולים בנושא הזה.

עליזה לביא: משום שאנחנו יודעים, הכתובת צורחת על הקיר, לא נמצאת על הקיר, היא צורחת על הקיר.

עליזה לביא: אתמול ב-23:00 בלילה השר ענה שהוא לוקח את הדברים לתשומת לבו ובאמת המשטרה תראה איך היא יכולה להתמודד.

עליזה לביא: אני חושבת שצריך פה להבין - - -

זאב בנימין בגין: ב-23:00 בלילה הייתי אומר כל דבר, רק שיעזבו אותי.

עליזה לביא: עוד היה לנו מחווה, זה היה באמצע החקיקה.

עליזה לביא: זה לא היה בסוף חקיקה מה שבדרך כלל.

עליזה לביא: עוד היו פה חוקים לאחר מכן.

<מיכל יוספוף: זו הייתה אחרי שאילתה שלך, ראיתי את זה.

עליזה לביא: נכון, נכון עשינו דיון משותף עם הוועדה לזכויות הילד.

עליזה לביא: ולכן גם כאן, כי באותן הנחיות של פרקליט מדינה שאתה הזכרת אומר בפירוש פרקליט המדינה: "במקום בו קיים חשד כי מדובר בנשים שמועסקות במסגרת פעילות סחר יש לחקור כחשודים את מחזיקי המקום", וגם פענוח עבירות, מקור לעניין חוק איסור הלבנת הון, חוק מאבק בארגוני פשע, עוד ועוד כלים שיש לכם.

עליזה לביא: כי לרוב, אתה שאלת מקודם מה עובד בבסיס.

עליזה לביא: הרי מה שעומד בבסיס אנחנו יודעים ויש עוד חוקים שיכולים לבוא, לסייע ולקדם ובטח לאפשר את היוזמות אולי שלכם או את הדרכים הפחות שגרתיות לבוא ולראות איך אנחנו מתמודדים עם התופעה, שאנחנו גם יודעים איפה היא קורית לרוב.

<ליאור שלו: אני יכול לתת מספרים - - -

זאב בנימין בגין: אני לא ראיתי פה תופעה בינתיים, עליזה.

<ליאור שלו: כי אין תופעה כתופעה.

<ליאור שלו: תופעה אתה מדבר על אלפי מקרים - - -

זאב בנימין בגין: קודם, ככה אני הבנתי לפחות, לא רוצה להגיד מה הוסבר, שלא מזהים בדרך כלל גורם מפעיל בחוצלארץ כחלק מרשת.

זאב בנימין בגין: אז אנחנו צריכים מה, לדבר על סחר בנשים שאיננו חלק מרשת או הגורם בארץ מפעיל אותן.

זאב בנימין בגין: אז אתה יכול בהקשר זה לומר משהו עוד פעם על המספרים.

זאב בנימין בגין: 1000, 100, 10 נשים שזוהו.

<רחלי זוארץ-לוי: אולי רק לפני המספרים כן חשוב להדגיש שקיימת עבירה שמוגדרת בחוק העונשין כגרימה לעזיבת המדינה למטרת זנות.

<רחלי זוארץ-לוי: והעבירה הזאת נמצאת בפרק בחלק שמתייחס לעבירות הסחר ואנחנו מתייחסים אליה כעבירה של פגיעה בחירות.

<רחלי זוארץ-לוי: כלומר, אדם שפועל מכאן לדאוג להסדרת התנאים להבאתן של נשים ארצה לעסוק במעגל הזנות, גם אם הן ידעו שהן מגיעות להיות בזנות, גם אם הן היו בזנות במדינות המוצא שלהן, אבל הוא הכין עבורן את כל התשתית להיות בזנות בארץ עובר עבירה של גרימה לעזיבת המדינה למטרת זנות שהיא עבירה של 7 שנים, אני חושבת, העונש בצידה, כשהיא עבירה בפרק של הסחר בבני אדם ופגיעה בחירות.

<רחלי זוארץ-לוי: נכון שזה לא עבירות הסחר בבני אדם שהכרנו אבל כעבירה היא בוודאי עבירה שאנחנו מבקשים למגר ולמנוע אותה רק בגלל גם האמירות בפסיקה ושל המחוקק כשאנחנו מאפשרים את הבאתן הנה אנחנו - - - לפגיעות - - -

עמיר פרץ: יש איזה כתב אישום כזה שהגשתם?

<רחלי זוארץ-לוי: יש.

עמיר פרץ: כמה, אפשר לדעת?

עליזה לביא: אני אתן, מיד ניתן לפרקליטות אבל תן בבקשה למשטרה - - -

עמיר פרץ: היא התפרצה אז אנחנו עונים לה.

עליזה לביא: אתה צודק - - -

זאב בנימין בגין: זו הייתה תועלת, הועיל מאוד - - -

עליזה לביא: חבר הכנסת בגין אני כן רוצה לחזור על הדברים שאמרתי.

עליזה לביא: אנחנו מזהים, זה לא דיון ראשון, תופעה של ניצול שלושת החודשים לסחר בנשים, זו תופעה.

עליזה לביא: אי אפשר לא לקרוא לזה תופעה.

עליזה לביא: זה קיים, זה נוכח, זה גדל.

עליזה לביא: מבחינתי זו תופעה.

עליזה לביא: ואנחנו צריכים לבוא ולראות איך אנחנו מתמודדים עם כל הדברים שאמרנו.

עמיר פרץ: אבל גברתי היושבת ראש, דווקא מה שאמרה הגברת רחלי זוארץ, דווקא היא הנותנת.

עמיר פרץ: זאת אומרת, פה סוף סוף יש קצה חוט.

עמיר פרץ: אם אתה מזהה מישהו שהלך למשרד נסיעות וסידר את החבילה וסידר את המלון ואת הטיסה יש פה, סוף סוף אני רואה נקודת - - - קודם באמת התלבטתי מה המשטרה כבר יכולה לעשות.

עמיר פרץ: מה היא יכולה להתפרץ לבתי מלון, להכנס לחדרים, לא.

עמיר פרץ: אבל פה דווקא יש פקודה.

עמיר פרץ: כי אם יכניסו מישהו לשבע שנים, תאמיני לי, חצי מהתופעות ייעלמו מאליהן.

עמיר פרץ: זה הכל.

עמיר פרץ: אז פה דווקא אני רואה קצה חוט למאבק, איך נאבקים.

עמיר פרץ: כי אחרת אנחנו דנים בתופעה, זה כואב לנו אבל אין לנו אין להחזיק אותה, אין לנו איפה לתפוס אותה, זה כל העניין.

עליזה לביא: מייד אני אעביר את רשות הדיבור לרחלי.

עליזה לביא: כן, בבקשה.

<ליאור שלו: אז אני אתייחס קצת למספרים.

<ליאור שלו: בשנת 2016 נפתחו במשטרת ישראל 273 תיקים כנגד אנשים שהפעילו, שהביאו אדם לעיסוק בזנות, בנושא פרסום.

<ליאור שלו: זאת אומרת, סך הכל כ-273 תיקים.

<ליאור שלו: השנה עד- - -

<קריאה: סחר?

<קריאה: לא- - -

<ליאור שלו: לא בסחר.

<ליאור שלו: בסחר היו לנו ארבע תיקים.

<ליאור שלו: אנחנו לא מזהים רשת או ארגון כמו שאדוני שאל של ארגון פשיעה כזה שהוא תעשייה.

<ליאור שלו: אבל עדיין היו תיקים ויש אכיפה - - -

זאב בנימין בגין: ארבעת אלה, בהמשך לשאלתו של חברי, אתה יכול לאפיין אותם?

זאב בנימין בגין: מה עשו המואשמים.

זאב בנימין בגין: עוד לא היה המשפט הרי.

זאב בנימין בגין: אמרת שהוגשו כתבי אישום, אז איך הם פעלו, מה מאפיין את פעולתם?

זאב בנימין בגין: הם באמת דאגו, הם ארגנו את הנסיעה לשלוש-ארבע נשים או לאישה אחת.

<ליאור שלו: טוב אני לא יכול להכנס כי אני לא מכיר כל תיק ותיק את תוכנו ואת - - -

עליזה לביא: אני מעריכה שרחלי תוכל לסייע בידינו ועוד מעט היא תקבל את רשות הדיבור.

<ליאור שלו: השנה אנחנו עומדים כבר על 126 תיקים עד סוף חודש מאי.

<ליאור שלו: זאת אומרת - - -

זאב בנימין בגין: תיקים באופן כללי.

<ליאור שלו: תיקים באופן כללי, כן.

<ליאור שלו: בין היתר, מעבר להנחיות שהוצאו על ידי ראש אח"מ ליחידות השטח, כל נושא ההדרכה התפתחה במכללה לשוטרים, פותחו לומדות.

<ליאור שלו: בקורס קצינים שולבו הכשרות והדרכות בנושא של סחר, של זנות, של זיהוי קורבנות.

<ליאור שלו: זאת אומרת, שכל קצין שעובר, אם הוא קצין סיור, קצין בילוש או קצין חקירות עובר הכשרה בנושא.

<ליאור שלו: פותחו לומדות שחולקו לשטח, פותחו לומדות שהועברו למג"ב ולשב"ס בנושא.

<ליאור שלו: אנחנו מעורבים בהדרכות במשרדים השונים, כולל לבקרי גבול.

<ליאור שלו: עד כמה עוד פעם שחברתי פה, מיכל, ציינה שהם יכולים לעשות מול אותה בחורה שמגיעה לדלפק.

זאב בנימין בגין: האם יש קושי מיוחד מבחינת

זאב בנימין בגין: כם כמשטרה לזהות, האם היה קושי מיוחד לזהות אותם ארבעה שקרוב - - - ההגדרה כבר יכולה להיות דיי קרובה, הוא ארגן מחוצלארץ נשים, זה מאוד קרוב לסחר במובן הרגיל.

זאב בנימין בגין: האם יש קושי, מבחינתכם, מיוחד, לזהות תופעה כזאת לעומת 270 התיקים הישראלים הפנימיים שעלית עליהם, שגיבשתם.

זאב בנימין בגין: האם גובשה שיטה מיוחדת, גישה מיוחדת.

<ליאור שלו: אפשר להבין מהמספרים הקטנים של הסחר, הסחר הכבד, שאנחנו לא מזהים את כתופעה או לא יכולים לזהות כתופעה.

זאב בנימין בגין: יכול להיות שאתם לא מזהים כי באופן מיוחד קשה לזהות.

זאב בנימין בגין: האם אתה חושב שיש הבדל בין הישראלי שמייבא תיירות מחוצלארץ לבין אותו ישראלי או חברו שמפעיל נערות או נשים ישראליות.

<ליאור שלו: אני יכול להגיד שפעם באמת היה הרבה יותר קל לזהות.

<ליאור שלו: אם זה באמת כי נכנסו פחות בעקבות הויזות.

<ליאור שלו: אם זה כי הנשים שנכנסו הוברחו לפה והוחזקו בעל כורחן לעומת נשים שהיום מגיעות חלקן במודעות - - -

עליזה לביא: ואם זה כי יש חוק שאוסר סחר בנשים בישראל סוף סוף.

<ליאור שלו: יש חוק שאוסר אבל עדיין כשאנחנו באים אל הנשים לא תמיד הן באמת מספרות ולא תמיד הן משתפות פעולה.

<ליאור שלו: הרבה פעמים הן בכלל לא רוצות תקשורת ורק - - -

<קריאה: זה לא אתם, לא אתם צריכים לדבר איתן, אלא נשים שיודעות איך לדבר.

<קריאה: עובדות סוציאליות מההוסטל צריכות לדבר איתן.

<ליאור שלו: לא באתי להתעמת.

<קריאה: זה לא עימות.

עליזה לביא: עידית אני אעביר לך את רשות הדיבור.

עליזה לביא: אני אתן לך את הדיבור.

<ליאור שלו: אני בא להסביר.

<ליאור שלו: אז באמת שינוי הדפוסים ששמענו מקשה על זיהוי התופעה וזיהוי העבירה.

<ליאור שלו: היו מקרים באמת שהגענו לבנות והן לא שיתפו פעולה ובאמת כל מה שרצו לחזור.

<ליאור שלו: אין לי מספרית כמה נשים הגענו אליהן וכמה נשים סירבו.

<ליאור שלו: אני יכול לומר שבשנת 2016 ו-17' עד היום הוכנסו 14 נשים למקלט לקורבנות סחר.

<ליאור שלו: השנה ב-2017 הוכנסו שתיים עד היום.

<ליאור שלו: זאת אומרת, יש בעיה בזיהוי למי ששאל.

עליזה לביא: אני רוצה להעביר לך את רשות הדיבור, רפ"ק ליאת קליינר, יועמ"ש סייבר, בבקשה.

<ליאת קליינר: אני אקצר.

<ליאת קליינר: אני נציגת יחידת הסייבר הארצית.

<ליאת קליינר: זה נכון שכמו בעבירות אחרות בעצם חלק מהפעילות נעשית באמצעות שימוש באתרים ובאמצעות שימוש באינטרנט.

<ליאת קליינר: יחד עם זאת, באופן לא בלתי חריג אלה לא עבירות סייבר.

<ליאת קליינר: זאת אומרת, אלה לא העבירות שיחידת הסייבר מיועדת לטפל בהן מאחר והן עבירות שחלק ניכר מהן מתרחש בעולם הפיזי.

עליזה לביא: אבל חלק גדול מהן נעשה ב- - - זנות בכף היד, דרך הטלפונים.

עליזה לביא: אני שמעתי בבתי בושת על אפליקציות היום שבכלל רק דרך אפליקציות מזמינים היום.

עליזה לביא: אז - - -

<ליאת קליינר: כן אבל זה לא דורש איזשהי מורכבות טכנולוגית, זה לא משהו שנעשה ב-dark net באמצעים טכנולוגיים מורכבים.

<ליאת קליינר: זה גלוי ופתוח.

<ליאת קליינר: פשוט את הפליירים והמודעות החליפו לוחות מודעות שמתקיימות - - -

עליזה לביא: החוק שעבר אתמול על האתרים שהכנסנו את הנושא של הזנות יתן לכם כלי נוסף?

<ליאת קליינר: בזמנו, בעיקר נגד אתרי הימורים, נעשו ניסיונות משטרתיים לסגור אתרים.

<ליאת קליינר: הוחלט שזה בלתי מידתי, שנעשית פגיעה בחפים מפשע.

<ליאת קליינר: הוחלט שזה צעד בלתי מידתי.

<ליאת קליינר: החוק הזה שמונע גישה לאתרים לפרסום זנות, הימורים ומכירת סמים בעצם אמור לתת איזשהו מענה לתופעה הזאת.

<ליאת קליינר: אני גם חייבת לציין שמאחר ובאמת יכול להיות שבאחד התיקים המטופל ביחידת השטח יעלה איזשהו נושא טכנולוגי יחידת הסייבר כן מפעילה מוקד סייבר ארצי שנותן מענה בצורת helpdesk ליחידות שטח לחוקרים שזקוקים ל - - - אם עולה איזשהו פן טכנולוגי מורכב אנחנו מכניסים את זה בתמונה אבל זה לא מוגדר כעבירת סייבר.

עליזה לביא: האם אתם מחפשים אתרים, לוחות מודעות אינטרנטיים שמזמינים נשים לבוא לעבוד בישראל בתפקידים הללו?

עליזה לביא: האם אתם מחפשים, זה משהו שבכלל אתם בודקים?

<ליאת קליינר: אני מניחה שאת מתכוונת לאתרים שפונים לקהל בחו"ל ושפות זרות.

<ליאת קליינר: אני לא מכירה פעילות כזאת.

עליזה לביא: אני מבקשת שתקחו את זה לתשומת לבכם.

עליזה לביא: אני מבקשת לדיון הבא ללמוד מכם מה אתם עושים כדי למנוע.

עליזה לביא: יש לכם היום את הכלים.

עליזה לביא: את האפשרות ללמוד.

עליזה לביא: קודם כל אנחנו מדברים על מודעות.

עליזה לביא: אם אנחנו שומעים, ולרוב, כנראה, זה באינטרנט, בלוחות מודעות אינטרנטיים שמזמינים תיירות מהסוג הזה למדינת ישראל ראוי שאתם תתנו את הדעת.

עליזה לביא: יש לכם היום את הכלים, הקמתם מערך משובח, בואו תנו את הדעת כדי שנוכל גם באמצעות

עליזה לביא: כם לעלות על התופעה הזאת.

<ליאת קליינר: ככל שבעצם זה הוגדר כאיזשהי משימה שהיא מעולם הסייבר - - -

עליזה לביא: אז אני מציעה שאנחנו נפנה אל השר בסוגייה הזאת ונבקש את העזרה של מערך הסייבר של משטרת ישראל באיתור לוחות מודעות אינטרנטיים בהזמנה- - -

<ליאת קליינר: אני רוצה לציין שכדי למצוא אתר ברשת הפתוחה לא נדרש איזשהי מומחיות טכנולוגית.

<ליאת קליינר: שוב, זה לא מעולם הסייבר.

עליזה לביא: כן, אבל אני חושבת שראוי שאם יש באמת הבנה שאנחנו כולנו מגוייסים כדאי שכולנו נהיה מגוייסים בכל האמצעים השונים.

עליזה לביא: אני מזכירה לכם גם את הפנייה שלנו לפייסבוק, אחרי שלמדנו מארגוני השטח, על ניצול של פייסבוק והפלטפורמות השונות בקידום אתרים ויוזמות.

עליזה לביא: פניתי לנציגה של פייסבוק ולאחר זמן רב נענינו בחיוב וקיימנו דיון בנושא הזה בפייסבוק ישראל יחד עם נציגות של ארגוני השטח.

עליזה לביא: זאת הייתה פעם ראשונה שבה הייתה פנייה מאיזשהי מדינה לפייסבוק לקום ולשתף פעולה.

עליזה לביא: לא הרחבנו את הדיבור על זה, גם לא נתנו לזה פומביות תקשורתית משום שאנחנו בהתחלת דרך.

עליזה לביא: אבל אני חייבת לומר לכם שהדיון בפייסבוק ישראל נעשה מול שתי נשים בעלות תפקידים מחוץ לישראל.

עליזה לביא: זה היה בעצם דיון תוך כדי ועידה בה הן למדו את הנושא, הבינו את האכסניה שהם למעשה נותנים.

עליזה לביא: והיום אנחנו מקיימים איתם שיתוף פעולה, מעבירים מידע והם בדרכים שלהם בודקים, מחליטים והדברים נעשים.

עליזה לביא: ולכן אני מדברת על לצאת מהשגרה, על לצאת מהקופסה.

עליזה לביא: ואם יש לכם היום יכולות נוספות, ותודה לאל שיש את זה, והשר שלכם באמת מפאר גם את מערך מאור ויש היום יותר כלים ויותר מודעות, בואו תעזרו לנו להגן.

עליזה לביא: אנחנו רוצים תיירות אבל בואו תעזרו להגן.

עליזה לביא: אז אני מבקשת להוציא ברוח הדברים קריאה לשר.

עליזה לביא: חברת הכנסת תמר זנדברג ברוכה הבאה.

זאב בנימין בגין: אני חוזר למשטרה, 20 נשים במקלט, 20 תיירות במקלט זה מה שאמרת - - -

<ליאור שלו: נשים זרות כן.

זאב בנימין בגין: נשים מחוץ לארץ.

זאב בנימין בגין: מה הן אמרו, מה הן סיפרו, איך הן הגיעו, האם הן גויסו, האם הן ראו אתר בשפתן ברשת, אתה יכול לאפיין?

<ליאור שלו: חלק באמת סיפרו שהן פנו או שראו פרסום או ראו איזשהו, בחוצלארץ, במדינת המוצא שלהן - - -

זאב בנימין בגין: איזה מן פרסום אתה יכול לומר?

<ליאור שלו: לגבי עבודה בישראל.

<ליאור שלו: חלקן אמרו שהן ידעו שמדובר בזנות גם, שהן ידעו שהן באות לזנות ומישהו שם ככל הנראה עזר להן להגיע לפה ופה אדם קלט אותן.

<ליאור שלו: אז זה פחות או יותר הדפוס.

זאב בנימין בגין: לא, אני שואל על היוזמה.

זאב בנימין בגין: קלט זה עניין אחד.

זאב בנימין בגין: איך נודע לה, אתה אומר מודעה, מודעה בעיתון בעיר שבה היא גרה.

<ליאור שלו: חלקן אומרות, אם אני מבין נכון את השאלה, שזה יוזמה שלהן.

<ליאור שלו: זאת אומרת הן פנו בעקבות פרסום שראו או - - - זאת אומרת מתוך מודעות, אני מניח שגם חלק לא עונות לדבר הזה מיוזמה ומרצון, אין זנות מרצון, אנחנו - - -

זאב בנימין בגין: האם יש יתרון לגביהן כלכלי בין הפעילות כאן לבין פעילות בארץ מולדתן?

<ליאור שלו: אני לא יודע להגיד.

<זהר לוטן: אני מהשטח, זהר לוטן ממרפאת לוינסקי, יכולה להגיד מהנשים שאנחנו פוגשות בדירות הדיסקרטיות חלקן מגיעות דרך חברות שהן עושות את הקשר.

<זהר לוטן: לעתים הן גם מתגוררות אצלן.

<זהר לוטן: אבל, כמובן, מי שנהנה מזה זה הסרסור ובעל הבית.

<זהר לוטן: ובאמת יש שיתוף פעולה מאוד מאוד מצומצם שלהן לדבר איתנו, האמון, הן מאוד חשדניות, מאוד מפוחדות, אבל זה מה שידוע לנו מתוך השטח.

עליזה לביא: תודה זהר.

עליזה לביא: אני אתן לך מייד, הזמן שלנו מתקצר.

עליזה לביא: אני רוצה אבל קודם כל את התאחדות בתי המלונות ואני רוצה להודות לכם שאתם איתנו, ביקשנו בדיון הקודם ולא הייתם והצטרפתם, אז אני מאוד שמחה.

<פנינה בן דוד: פנינה בן דוד, מנהלת המחלקה הכלכלית של התאחדות המלונות.

<פנינה בן דוד: דבר ראשון אני רוצה למחות נגד חלק מההערות כאן כאילו אנחנו, יש משהו שיטתי שבתי מלון או פקידי קבלה או קב"טים משתפים פעולה עם התופעה הזאתי.

<פנינה בן דוד: זה ממש לא נכון.

<פנינה בן דוד: בתי מלון זה גם מושג מאוד מאוד נרחב.

<פנינה בן דוד: יש עשרות היום, בוא נגיד, אכסניות למיניהן שקוראות לעצמן בתי מלון והן לא בתי מלון ואנחנו יודעים את זה.

<פנינה בן דוד: הם לא מוכרים על ידי משרד התיירות, הם לא חברים בהתאחדות המלונות.

<פנינה בן דוד: יש היום בניינים שלמים של מה שנקרא, Airbnb, שזה כל מיני דירות וכולי.

<פנינה בן דוד: אז לפחות באוכלוסייה שאנחנו מייצגים אותה אני רוצה להגיד שהתופעה הזאת היא כמעט בטלה בשישים.

<פנינה בן דוד: וגם, למרות זה, אני חושבת שהדבר הכי נכון, בקטע שלנו שכבר אם מישהו מגיע אלינו זה הנושא של הסברה והסברה ושוב הסברה.

<פנינה בן דוד: וכאן אנחנו באמת נדברנו גם עם - - - עשינו כמובן את כל ה- - - עשינו יום עיון בנושא הזה עם כל מיני מגזרי תיירות אחרים.

עליזה לביא: יום עיון שמה כלל?

<פנינה בן דוד: שכלל את כל הנושא הזה של כל ההסבר על הנושא הזה, על הבעייתיות שהוא יוצר ולרתום באמת את השטח לזהות את הבעיה ולא לתת לה יד כמובן.

זאב בנימין בגין: מה את מצפה מהבעלים או מהמנהל של בית המלון, אחרי שהוא מודע, מה את מצפה ממנו או מה הכלים שבידו.

<פנינה בן דוד: בדיוק.

<פנינה בן דוד: לא תמיד אפשר לעלות על הנושא.

<פנינה בן דוד: כי כמו שאתה אומר אם שניים - - -

זאב בנימין בגין: לא, לא, אני שואל באופן חיובי, מה כן ניתן לעשות, על מה אתם ממליצים.

<פנינה בן דוד: אנחנו ממליצים שאם כן מזהים בעיה והקב"טים הרבה פעמים יכולים לזהות נגיד אם זה משהו שחוזר על עצמו - - -

זאב בנימין בגין: אז מה הוא אמור לעשות?

<פנינה בן דוד: אז הוא פשוט, אומרים לגברת, עם כל הכבוד את לא יכולה לקבל את החדר או לא יכולה לשבת בלובי של המלון.

<פנינה בן דוד: כלומר זה לא לקבל - - -

זאב בנימין בגין: אני שואל את הפרקליטות, זה חוקי, יש עילה לכך?

<פנינה בן דוד: יש דברים שאתה פשוט אומר, אני לא מוכן לתת יד לדבר כזה.

<פנינה בן דוד: כמובן שאתה לא יכול לפנות לכל אחד אבל אם אתה מזהה שזו תופעה שהיא חוזרת על עצמה, שזה מישהי שיושבת באופן קבוע ועולה עם לקוחות או שלקוחות עולים אליה באופן סדרתי אז ברור שאתה יכול להגיד את החדר הזה אני לא - - -אפשר לעשות את זה בדרכים האלה.

<פנינה בן דוד: והן גם יחסית מבינות עניין.

<פנינה בן דוד: כשמציקים להן אז הן גם מבינות עניין והן הולכות.

<פנינה בן דוד: הבעיה היא זה לא באמת במקומות המאוד מוסדרים שיש שם קב"טים וזה, אלא בכל מיני מוסדות כאלה, דירות כאלה וכו' שהיום התפתחו, יש המון כאלה קטנים שממש לא חברים אצלנו ושם אין אף אחד שאוכף.

<פנינה בן דוד: גם בדרך כלל אין רישומים.

<פנינה בן דוד: אנחנו חייבים לרשום, כשאדם מגיע למלון כמו שאתה יודע יש רישום של שם הבנאדם, תעודת זהות או אם זה תייר דרכון.

<פנינה בן דוד: לתיירים בדרך כלל גם מצלמים את הדרכונים שלהם.

<פנינה בן דוד: כלומר, אין אפשרות שכל אחד בא ונכנס בלי שום פיקוח.

<פנינה בן דוד: והיום בגלל שיש כל כך הרבה אופציות אחרות אני מניחה שכבר נמנעים מללכת איפה שיש את המוקדי חיכוך, הם ימצאו דרכים אחרות.

עליזה לביא: פנינה, אני מברכת על היום עיון הזה כי זה באמת חדשה שאת משתפת אותנו ואני מניחה שהיא חלק מהעלאת הנושא על סדר היום.

עליזה לביא: אבל יש לכם הנחיות כתובות בעניין הזה?

<פנינה בן דוד: לא.

<פנינה בן דוד: מעבר לזה, מה שאנחנו נדברנו גם עם משרד התיירות, מה שכן יש לנו זה יום לומדות.

<פנינה בן דוד: אנחנו פשוט במלונות נניח שעובד חדש נקלט וכל כמה חודשים יש לומדה של שירות שהוא צריך לעבור.

<פנינה בן דוד: כל עובד צריך לעבור איך להתייחס לאורח, מה לדבר וכו'.

<פנינה בן דוד: יש גם את הנושא של לומדה של אנשים עם מוגבלויות היום, איך צריך להתנהג, איך צריך להתייחס, מה צריך וכו'.

<פנינה בן דוד: אנחנו מאוד מאמינים בזה.

<פנינה בן דוד: ואז בתהליך קליטה כל כמה חודשים כרענון מעבירים את הלומדות.

<פנינה בן דוד: ביום הזה שהיה לנו עם משרד התיירות, ששר התיירות ריכז, העלתה קודמתי בתפקיד את הנושא הזה של לומדה, ושר התיירות התחבר לזה מאוד ואמר שבהחלט הוא חושב להכין לומדה בנושא הזה או להתחבר ללומדת שירות קיימת שלנו ולהוסיף עוד כמה עמודים, פרקים, על הנושא הזה שכמו בתהליך שגרתי כמו שבנאדם עובר כל דבר, איך הוא צריך להתנהג, איך לדבר, וזה גם לגבי הנושא הזה.

עליזה לביא: מה באשר לקוד האתי ולאמנה, מה קורה עם זה, למה אתם לא הצטרפתם עדיין?

<פנינה בן דוד: האמנה עוד לא קיימת.

<פנינה בן דוד: הקוד האתי מאחר והיו חילופי גברי אצלנו וגם כשעברנו על זה ראינו שזה סעיף אחד קטן כל הנושא הזה של סחר בזנות זה סעיף אחד קטן מתוך עשרות רבות של סעיפים שם שנוגעים להגנת הסביבה ונוגעים לכל הנושא של השקעות וכו'.

<פנינה בן דוד: אז אנחנו אמרנו שאנחנו צריכים לעבור על זה משפטית לראות אם אנחנו כהתאחדות יכולים לחתום על זה ולא לחשוף מלונות להרבה הרבה סעיפים אחרים.

<פנינה בן דוד: כמובן שלנושא הספציפי הזה אנחנו מאוד מאוד מתחברים.

<פנינה בן דוד: וכרגע שתהיה לנו הנהלה חדשה אני כמובן אביא את זה שוב - - -

עליזה לביא: מתי הצפי שתהיה הנהלה חדשה אצלכם?

<פנינה בן דוד: התחלף אצלנו גם נשיא, יש נשיא חדש, מנכ"ל חדש עדיין אין לנו אבל אני מניחה שזה כמו ששרון אמרה בחודשים הקרובים.

זאב בנימין בגין: מי הוא איש המפתח במלון רגיל שיכול לסייע לביעור התופעה הזאת, הרי לדידו אין הבדל אם היא דוברת עברית או דוברת שפה זרה.

זאב בנימין בגין: אז מי רואה מי בא, הולך, חמישה אנשים עולים לחדר 425 - - -

<פנינה בן דוד: קודם כל צריך הנחיות, כמובן, מלמעלה, הנהלת המלון או הנהלת רשת.

<פנינה בן דוד: אבל זה יורד מהנהלת המלון, כמובן, לקציני ביטחון בדרך כלל שקיימים במלון ויכול להיות לפקידי קבלה.

<פנינה בן דוד: זאת אומרת, אותם אנשים שהם בדרך כלל נמצאים בכניסה למלון או בקבלה שהם יכולים לזהות תנועות חשודות מה שנקרא.

זאב בנימין בגין: וכשתהיה תנועה חשודה אז ההנחיה היא למשל לדווח למשטרה- - -

<קריאה: להציק לאישה.

זאב בנימין בגין: מה ההנחיה או לפנות באדיבות ולומר החדר הזה מושכר כבר לעוד שעתיים.

עליזה לביא: לכן שאלתי אם יש הנחיות.

<פנינה בן דוד: אנחנו - - - לדווח למשטרה על כל בנאדם שנכנס לחדר או שלוקח חדר ומשלם עליו ולא מתפרע ולא עושה כל מיני דברים לא חוקיים.

זאב בנימין בגין: לא, אנחנו ערים לקשיים, לכן שאלתי מה לדעתכם אחרי חתימת האמנה במה אתם חושבים שאתם יכולים לשנות.

עליזה לביא: קודם כל שיחתמו על האמנה.

<פנינה בן דוד: אז עוד פעם אני אומרת שאמנות זה נורא יפה, זה נורא טוב- - -

זאב בנימין בגין: לא, בסדר, אז לפני, עכשיו, אין אמנה.

<פנינה בן דוד: מה שאני כן הייתי אומרת זה עוד פעם לעשות את כל הנושא הזה של הסברה, הסברה, הסברה- - -

זאב בנימין בגין: הסברה שמה היא התכלית?

זאב בנימין בגין: מה הוא הצד המעשי שאתם מצפים מן המלון לבצע.

<פנינה בן דוד: בטח לא לשתף פעולה.

<פנינה בן דוד: אולי אם יש מקרים ספורדים כאלה של לתת טלפונים וכו' - - -

עליזה לביא: להשאיר אמצעי פרסום המלון על השולחן - - -

<פנינה בן דוד: - - - לנסות לסיים אותה באיזשהי דרך כי זה גם לא מכובד מבחינתנו- - -

עליזה לביא: למשל אמצעי פרסום, שאתה נכנס ואתה מוצא כרטיסים.

עליזה לביא: אתה נכנס ומוצא כרטיסים או פרסום של זנות.

<פנינה בן דוד: לא, לא, זה בדרך כלל אם תמצאו במלונות - - -

עליזה לביא: אבל אם תהיה הנחיה ואמנה שאתם ממגרים את זה ולא מאפשרים לפחות על מי שחתום- - -

<פנינה בן דוד: במלונות לא תראו על הדלפק כרטיסים של זנות.

עליזה לביא: אנחנו ראינו את זה.

<פנינה בן דוד: כן - - -

עליזה לביא: תראו, אני הייתי לפני שבועיים באילת ונפגשתי עם ארגוני השטח ועם עדויות.

עליזה לביא: ואני לא יכולה לא לשמוע את הדברים שכשיש כנס של ארגון X או של ארגון Y אז גם יש אוטובוסים שיורדים לאילת עם נשים.

עליזה לביא: זה קורה, זה קיים, אנחנו לא יכולים להמשיך לעצום עיניים.

עליזה לביא: אמנה בוודאי שלא תפתור אבל אמנה זאת הצהרה ערכית.

עליזה לביא: בטח במקום שאנחנו יודעים שיש בו זנות בעיר כמו אילת שגם אין בה את המעטפת.

עליזה לביא: אין בה ניידת.

עליזה לביא: איפה זהר?

עליזה לביא: אין ניידת באילת, את יודעת?

עליזה לביא: את יודעת את זה.

עליזה לביא: אז בוודאי שאנחנו צריכים לבוא ולראות מה אנחנו עושים ואיך אנחנו מתמודדים.

עליזה לביא: ואני מבקשת, הזמן שלנו מתקצר, אני מבקשת שברגע שמתמנה אצלכם הנהלה לדווח לוועדה ואני רוצה להוציא פנייה אל ההנהלה העתידית של התאחדות בתי המלון ולבקש מכם להצטרף לאמנה ולחשוב איך אתם פורטים את זה לפרטים.

עליזה לביא: מה הן ההנחיות שאתם תתנו.

עליזה לביא: אני מודה על העלאה של הנושא כי הדיון היום שונה מהדיון שהיה כאן לפני כשנה-שנה וחצי.

עליזה לביא: הייתה סוג של הכחשה, אי נוחות, זה לא קורה אצלנו, מה את רוצה אם אנחנו נדווח אז השם של המלון שלנו ייפגע.

עליזה לביא: אני שמחה שאנחנו לא שומעים את הכיוון הזה בשיח והתקדמנו צעד.

עליזה לביא: ואנחנו מבינים כולנו שאנחנו חייבים לשלב ידיים.

עליזה לביא: אני רוצה עכשיו בעשר דקות שנותרו לנו לתת לארגוני השטח לספר לנו איך זה נראה מהמקום שלהם.

<פנינה בן דוד: עוד מילה אחת שרציתי להגיד.

<פנינה בן דוד: יש עדיין תופעה שאנחנו מנסים, בוא נגיד, גם התלוננו גם לעיריות וגם למשטרות.

<פנינה בן דוד: אני יודעת שלפחות בתל אביב יש סיפור כזה שאנשים פשוט נוסעים על אופניים ועל רחובות שלמים ובפתח של המלונות זורקים את הכרטיסים האלה - - -

עליזה לביא: נכון.

עליזה לביא: אנחנו אתמול העברנו חוק על נוסף.

עליזה לביא: זה בכלל מושב של כנסת שהעברנו לא מעט כלים בהתמודדות עם הזנות.

עליזה לביא: אז גם כאן עם הכרטיסים וניתוק טלפונים - - -

<פנינה בן דוד: צריך אכיפה חזקה מאוד והסברה זה מה שאנחנו מאמינים בשני הדברים האלה.

עליזה לביא: תודה רבה.

עליזה לביא: עידית הראל שמש, מיתוס - ליום שאחרי הזנות, בבקשה.

<עידית הראל שמש: שלום.

<עידית הראל שמש: טוב, בשני הנושאים שדיברנו אני מרגישה שיש פער מאוד גדול בין מה ששמענו לבין מה שקורה בשטח.

<עידית הראל שמש: לגבי הנושא של נשים נסחרות, התקשורת מלמדת וגם הדיווחים של צרכני זנות באתרים המסויימים שאפשר לראות אותם מדווחים כל הזמן על נשים זרות נסחרות שמובאות פה לארץ במנגנונים מוסדרים של סוחרים שמביאים אותן לפה, דואגים להן לכרטיס טיסה, משכנים אותן במלון והסעות למועדוני החשפנות ובחזרה.

<עידית הראל שמש: רק לפני חודשיים הייתה פה פשיטה בירושלים, נתפסו 15 נשים מתוכן 8 נשים זרות.

<עידית הראל שמש: איפה הנשים האלה.

<עידית הראל שמש: ישנו מקלט, אני מצטערת שאני צריכה לייצג אותו - - -

<קריאה: איפה הייתה הפשיטה?

<עידית הראל שמש: פה בדירות בירושלים.

<עידית הראל שמש: ישנו מקלט שנקרא מעגן.

<עידית הראל שמש: הוא מקלט של משרד הרווחה, של המדינה.

<עידית הראל שמש: יש שם נשים עובדות סוציאליות.

<עידית הראל שמש: נשים שיודעות איך לדבר עם נשים נסחרות בשפתן.

<עידית הראל שמש: מדוע אין מפגש בין הנשים הזרות שנלקחות לתחנות המשטרה אחרי פשיטה לבין אותן נשים מומחיות שיודעות איך לדבר.

<עידית הראל שמש: למה?

<עידית הראל שמש: זה כל כך פשוט, זה רק להרים טלפון ושאישה תבוא.

<עידית הראל שמש: להגיד לה את פה חמש שעות עד שהיא תבוא, שתנוהל שם שיחה.

<עידית הראל שמש: שהיא תוכל לאט לאט להבין מה היא רוצה.

<עידית הראל שמש: כי כשהיא תחזור בחזרה יכול להיות שהיא פשוט תעבור למדינה אחרת, לאיטליה, לאמסטרדם או לאיפה שזה לא יהיה.

<עידית הראל שמש: בטח שהיא לא תספר מי הסרסור שלה, היא מתה מפחד.

<עידית הראל שמש: כששואלים אותה מה את רוצה היא תגיד, תעזבו אותי אני רוצה ללכת.

<עידית הראל שמש: היא צריכה לדבר עם מישהי שיודעת.

<עידית הראל שמש: וזה נראה לי כל כך פשוט להרים טלפון ואני פשוט לא מבינה.

<עידית הראל שמש: אני מדברת עם יסמין שהיא מנהלת ההוסטל ואני שואלת אותה, את יודעת שהיו פה שמונה נשים נסחרות?

<עידית הראל שמש: היא לא יודעת, אין לה מושג.

<עידית הראל שמש: אני חושבת שזה יכול להביא לאיזשהו סוף ואולי גם שינוי בנתונים שיש.

<עידית הראל שמש: כי יש בסך הכל שתי נשים שהגיעו להוסטל בשנה.

<עידית הראל שמש: חברי הכנסת שאלו פה לגבי ענישה.

<עידית הראל שמש: אין ענישה מכוון שהמנגנון היום, המשטרה ומערכת האכיפה לא רואה בכך סחר.

<עידית הראל שמש: כי שואלים אותה את רצית לבוא, היא אומרת כן, את סידרת לעצמך כרטיס?

<עידית הראל שמש: כן, גמרנו זה לא סחר.

<עידית הראל שמש: כי לא מבינים את כל המנגנון, מאיפה היא באה, למה היא צריכה את הכסף, למי היא שולחת את הכסף.

<עידית הראל שמש: היא שולחת את הכסף למשפחה שאולי צריכה חיבור לביוב, שצריכה אוכל.

<עידית הראל שמש: כלומר, זה עדיין נשים מוחלשות.

<עידית הראל שמש: הסחר הוא בדיוק כמו שהיה רק הצורה שלו השתנתה.

<עידית הראל שמש: חבר הכנסת פרץ שאל מה ה-incentive להביא אותן, למה להביא אותן?

<עידית הראל שמש: לא כי נשים ישראליות יודעות מה הזכויות שלהן.

<עידית הראל שמש: אין להן שום זכויות בזנות.

<עידית הראל שמש: רוצים להביא אותן כי הן טריות, כי הן חדשות.

<עידית הראל שמש: כי הלקוחות אומרים עשיתי את כולן אני רוצה חדשות, אני רוצה בשר חדש.

<עידית הראל שמש: ומביאים אותן והם מרוצים.

<עידית הראל שמש: והלקוחות כותבים, צרכני זנות כותבים, הגיעה אישה, היא לא יודעת מילה עברית.

<עידית הראל שמש: והם נמצאים שם בתוך בתי הבושת.

<עידית הראל שמש: לגבי הנושא השני של בתי המלון, אנחנו, הקואליציה פה, דיברה אתמול עם נשים שורדות זנות וסיפרה לנו אישה שאין בית מלון שהיא לא נכנסה אליו.

<עידית הראל שמש: והיא גם נתנה לנו רשימה אם זה רנסנס והילטון תל אביב וקראון פלאזה וכפר המכביה.

<עידית הראל שמש: ושלא נדבר על כל המוטלים האלה ברחוב הירקון לפי שעה - - -

<קריאה: כשאת אומרת נכנסה למה את מתכוונת?

<עידית הראל שמש: נכנסה ללקוח.

<קריאה: אבל כל אחד יכול להכנס לכל בית מלון, מה זה אומר נכנסה- - -

<רחלי זוארץ-לוי: זה לא, לא מדובר על זה - - -

<עידית הראל שמש: פקיד הקבלה יודע מי היא, הוא מכיר אותה, יודעים לאיזה חדר להפנות אותה והיא נכנסת לשם באופן קבוע והיא לא היחידה.

<עידית הראל שמש: כל זנות הליווי מתרחשת בבתי המלון.

<עידית הראל שמש: זו הפלטפורמה של הזנות.

<עידית הראל שמש: אם האינפורמציה הזאת לא תגיע לפקיד הקבלה שהוא יידע מה זאת זנות, מי זאת האישה הזאת ולמה הוא שותף לא יקרה שינוי.

<עידית הראל שמש: אני שמעתי על השתלמות אחת שנעשתה.

<עידית הראל שמש: בעיני, אני לא יודעת איך זה מספיק לכל- - -

עליזה לביא: תודה עידית, אני מצטערת, יש לנו דיון ב-12:00 אני חייבת לקדם.

עליזה לביא: אז טל ואני אעביר לרחלי.

עליזה לביא: בבקשה טל.

<טל גרנות: מנהלת יחד עם איריס שטרן לוי את המכללה, בית ספר חברתי לשורדות זנות.

<טל גרנות: אני רוצה להרחיב בנוגע לעניין בתי המלון.

<טל גרנות: קודם כל, עצם הדיבור פה שנאמר, מציקים להן ואז הן מבינות, זה כבר מעיד על היחס לנשים בזנות.

<טל גרנות: שהן שם לא כי הן באות להציק או להפריע, הן באות להשכיר את הגוף שלהן.

<טל גרנות: לפני כמה חודשים, זה אפילו הגיע לתקשורת הארצית, שהיה מקרה כל כך חמור של אלימות מזעזעת בבית מלון שאפילו צוות המלון לא הצליח לפרוץ את הדלת וקראו למשטרה.

<טל גרנות: כלומר, זה זירות שהן פעילות זנות, שהן פעילות מאוד בנושא הזנות.

<טל גרנות: הפקידים, כתבו פה אפילו הקב"טים, המאבטחים.

<טל גרנות: תייר שמגיע לפה לא רוצה להתעסק עם זה.

<טל גרנות: וחלק מהשירות של מלון, כפי שהוא נתפס היום, לצערי, זה גם לעזור לגברים שרוצים את זה.

<טל גרנות: ונשים שאנחנו מכירות ונמצאות איתן בקשר יום יומי זה קיים - - -

<פנינה בן דוד: זה לעשות הכללה מה שאמרת עכשיו אז - - -

<טל גרנות: אני נורא מצטערת.

<טל גרנות: את רוצה שנתחיל לפרוט את זה?

<טל גרנות: אני לא עושה פה שיימינג לבתי מלון ואחר כך יבואו ויתבעו אותי כאילו זה- - -

<פנינה בן דוד: את לא יכולה להכליל אותו על כולם - - -

<טל גרנות: את רוצה שאני אקריא לך מה שורדת זנות אמרה לי?

<טל גרנות: כמה חמור זה נשמע?

עליזה לביא: כן תקראי לנו.

<טל גרנות: אני אקריא, אין שום בעיה.

<טל גרנות: קיבלנו רשות כמובן.

<טל גרנות: "אין מלון שלא הייתי או הוזמנתי אליו.

<טל גרנות: הפקידים בקבלה תמיד יודעים מי את.

<טל גרנות: מלוטוס בירקון ועד כפר המכביה.

<טל גרנות: אני הבנתי שזה המצב.

<טל גרנות: אין מלון שסגר את שעריו לזנות וכשזה מתנהל זה משומן דרך המנגנון כולו.

<טל גרנות: פקידי הכניסה והמאבטחים, גם מוניות, זה לא מאחורי גבם, להיפך.

<טל גרנות: " זה לא אני אמרתי, זה נשים שהיו בזנות אמרו לנו אתמול.

<קריאה: מה זה מפתיע אתכם באמת?

<קריאה: יש המון עדויות כאלה - - -

<פנינה בן דוד: תקשיבי - - -

עליזה לביא: חברות, יש לי חמש דקות לסיים דיון - - -

<טל גרנות: מלווים אותן לחדר שגם לא יזיקו לשאר.

<טל גרנות: כלומר, הצביעות הזאת שזה בסדר שהם יעשו את זה, אבל אם היא מציקה ואם זה לא נעים לאורחים נציק לה עד שהיא תלך זו הגישה בדיוק- - -

<פנינה בן דוד: אנחנו באותו צד את מתבלבלת - - -

<טל גרנות: זו הגישה שצריך להלחם בה וכנראה שאתם צריכים יותר מיום עיון בשביל להבין את כל הסיטואציה של הזנות ועם מה נשים מתמודדות.

<פנינה בן דוד: אנחנו לא אחראים על הזנות שמגיעה - - -

<טל גרנות: אתם לא אחראים על הזנות אבל אתם אחראים שפקידים ומאבטחים וגם יש כל כך הרבה עדויות על פקידות שעבדו בתור זונות וכולם ידעו את זה.

<טל גרנות: צריכה לצאת הנחייה מסודרת שאומרת, במלון שלנו לא נותנים לזה יד.

<טל גרנות: כן, גם אם זה יפגע בכיס שלנו.

עליזה לביא: תודה.

עליזה לביא: רחלי זוארץ בבקשה, פרקליטות המדינה- - -

<פנינה בן דוד: את - - - בצורה גורפת - - -

<טל גרנות: אני הבאתי קול של נשים שהיו בזנות.

<טל גרנות: לא המצאתי את זה כי בא לי.

עליזה לביא: רחלי זוארץ, פרקליטות המדינה, לגבי המקרים שאצלכם- - -

<פנינה בן דוד: אישה אחת - - -

<טל גרנות: זה לא אישה אחת.

<טל גרנות: זה כמה נשים שדיברו.

<טל גרנות: אל תגידי עם כמה נשים דיברת.

<טל גרנות: את רוצה ש- - -

<פנינה בן דוד: המלונות בארץ הוקמו רק בשביל להתעסק בזנות- - -

<טל גרנות: לא רק, אבל עובדה שזה מה שקורה.

<טל גרנות: מה זה משנה למה הייתה הכוונה.

<טל גרנות: מה זה משנה מה הכוונה.

<טל גרנות: עובדה שזה מה שקורה.

<קריאה: זה לעשות שיימינג רחב מדיי, ברור שיש תופעה - - -

<טל גרנות: חברים, אפשר לעצום את העין ולהגיד את עושה שיימינג - - - אנחנו באותו צד.

<קריאה: זה בדיוק העניין, זה ברור שיש תופעה וברור שצריך להלחם בה אבל המלחמה בתופעה היא לא באמצעות שיימינג לכל התעשייה - - -

עליזה לביא: כן אבל אם תהיה תיבת דואר אדומה שבה יהיה אפשר לתת עדויות אפילו אנונימיות על מקומות שבהם אפשר לשחד פקידים או שיש פה שיתוף פעולה וזה מלונות שזה בהתאחדות.

עליזה לביא: אני לא מדברת על כל המלונות שהם לא מלונות בהתאחדות או שאתם לא מכירים בהם.

עליזה לביא: תפתחו את העיניים.

עליזה לביא: אני מדברת על יצירתיות.

עליזה לביא: אז קדימה, אני רוצה לראות שאם אנחנו רואים פה בהתאחדות שיש בלאגן ואין הנהלה, בואו משרד התיירות שימו - - -

<קריאה: לא, סליחה, לא, לא.

עליזה לביא: סליחה, סליחה, אני עכשיו מנהלת את הדיון, בסדר, שמעתי.

עליזה לביא: אז אני רוצה לראות יצירתיות.

עליזה לביא: פניתי למשטרה, יש להם כלים, שימו עין.

עליזה לביא: אתם רואים שיש פה תופעה שגדלה.

עליזה לביא: משרד התיירות, שימו תיבה אדומה - - -

<שרון מאיר: אין לנו סמכות, זה עסק פרטי, זה עסק פרטי בין מלון.

עליזה לביא: אבל מידע, מידע.

<שרון מאיר: אם אני אבוא ואציב שם עמדה או אני לא יודעת מה זה יכול לבוא דרך ההתאחדות.

<שרון מאיר: ההתאחדות כן רוצה לעשות - - -

עליזה לביא: טוב, רחלי - - - הבנתי, יש לי חמש דקות לסגור דיון.

עליזה לביא: רחלי זוארץ.

<רחלי זוארץ-לוי: אני ממש אתייחס בטלגרפית.

<רחלי זוארץ-לוי: מספרי התיקים שהועברו אלינו, אכן בודדים, אבל הוגשו בהם כתבי אישום.

<רחלי זוארץ-לוי: נאשמים הועמדו לדין.

<רחלי זוארץ-לוי: נשאל פה איך נוצר הקשר, אז אנחנו ראינו בעיקר יצירת קשר באמצעות אתרי אינטרנט שפונים - - - בתיקים שהגשנו הייתה פנייה לאתרי אינטרנט לנשים ממדינות אחרות, רוסיה, אוקראינה וכדומה ומציעים להן, פעם אחת זו הייתה הצעה לעסוק בעיסוי, פעם אחת ממש הצעה מפורשת לעסוק בזנות.

<רחלי זוארץ-לוי: הנשים מגיעות ומועסקות כאן כאשר קונים להן לפעמים את הכרטיסים, לפעמים הן קונות, אבל בוודאי מאפשרים את כל ההתרחשות והדאגה של הדברים כאן.

<רחלי זוארץ-לוי: אני יכולה לתת, יש באמת מקרים ספציפיים, שלמעשה תיקים שאנחנו מכירים אותם, ביום חמישי הקרוב אחד מהם הגיע לדיון בערעור בבית המשפט העליון.

<רחלי זוארץ-לוי: שם שני נאשמים הועמדו לדין על גרימה לעזיבת המדינה ונדונו לעונש מאסר של ארבע שנים.

<רחלי זוארץ-לוי: אנחנו, כמובן, מקווים שהעונש הזה יעמוד על כנו ולא תהיה התערבות.

<רחלי זוארץ-לוי: אנחנו כמובן נעמוד על כך.

<רחלי זוארץ-לוי: הזכרתי קודם תיק בצפון שממש בשבוע האחרון מתנהל וצפוי להיות מוגש בו כתב אישום.

<רחלי זוארץ-לוי: השיתוף פעולה עם הנשים זו נקודה שכן אנחנו נתקלים בה שמאחר והן מגיעות לשלושה חודשים, הן מגיעות לתקופה קצרה, יש להן כבר, בין אם זה היעד הבא או לחזור למדינות המוצא בגלל שיש להן ילד קטן שנשאר שם או בן משפחה חולה, שבין היתר זאת הסיבה שהן הגיעו כי הן צריכות את הכסף הזה.

<רחלי זוארץ-לוי: אז הן מאוד מאוד רוצות לחזור באופן מיידי למדינות המוצא וכאן אנחנו נתקלים בקושי מבחינת פרקליטות שאנחנו צריכים להעיד את אותן נשים.

<רחלי זוארץ-לוי: אם הן לא תעדנה אז אין לנו תיק.

<רחלי זוארץ-לוי: זה נקרא במילים הפשוטות אין לנו ראיות.

<רחלי זוארץ-לוי: אנחנו מגישים בקשות להעדה מוקדמת.

<רחלי זוארץ-לוי: זה לא תמיד מתקבל כי זו עבירה של הרכב של שלושה שופטים בבית משפט מחוזי.

<רחלי זוארץ-לוי: כמובן שההגנה מבקשת את הדחייה כי חומר החקירה לא הועבר אליה.

<רחלי זוארץ-לוי: זה גורם הרבה תסבוכות מבחינת ניהול ההליך הפלילי.

<רחלי זוארץ-לוי: וכאן נוצר איזשהו קושי לא מבוטל שהרבה פעמים מאלץ אותנו, בין היתר, להגיע גם להסדרי טיעון ולעונשים מקלים יותר שגם זה לעתים קיים.

<רחלי זוארץ-לוי: אבל התיקים שהועברו אלינו הוגשו בהם כתבי אישום וגם נאשמים הורשעו והוטלו עליהם עונשי מאסר בפועל.

<רחלי זוארץ-לוי: כאשר, כאמור, יש כאן את הקושי גם לקבל את השיתוף פעולה הרבה פעמים וגם כשהוא מתקבל הן מאוד טרודות ומעוניינות לחזור באופן מיידי ארצה.

<רחלי זוארץ-לוי: אני כן יכולה לומר שאנחנו יודעים על מקרים בודדים גם שהיו, אני מתחברת לדבריה של עידית, פשיטות כי רוב הפעמים זה באמת פשיטה של המשטרה או על בית בושת או על דירות דיסקרטיות ואז אגב זה מתגלות נשים שהן באשרת תייר בארץ.

<רחלי זוארץ-לוי: וממש סירבו לשתף פעולה.

<רחלי זוארץ-לוי: זאת אומרת, אפילו לא היה לנו את השלב הבסיסי להתחיל לחקור בחשדות מסויימות, לא לנו, למשטרה.

<רחלי זוארץ-לוי: כך שבוודאי, אמנם מעט תיקים, אבל אנחנו כן מזהים בתיקים האלה סוג של תופעה וברור לנו גם, אנחנו מכירים את חלקה הקטן.

עמיר פרץ: יש תיק שהסתיים?

<רחלי זוארץ-לוי: כן.

<רחלי זוארץ-לוי: הסברתי קודם וגם נתתי דוגמה לתיק שביום חמישי הקרוב קבוע לדיון בבית המשפט העליון כבר בשלב הערעור אחרי שהוטלו על שני נאשמים ארבע שנות מאסר על הבאה של נשים מרוסיה ואוקראינה.

זאב בנימין בגין: ציינת את מה שידוע לכם שנשים אמרו שהן הגיעו בעקבות פרסום באינטרנט בחוצלארץ.

זאב בנימין בגין: היה לי רושם מהדיון עד עכשיו שמה שאמרת איננו ידע שהוא נחלת כל הגורמים.

זאב בנימין בגין: שאלתי האם יש תא או במינוח העברי בין השנים אחדות, דסק, שבו מתרכז, יש איזה חוקרת/חוקר אחד שמתעניין, הוא עושה אולי גם דברים אחרים אבל הוא מרכז מידע וידע והבנה לגבי התופעה כפי שציינה אותה היושבת ראש.

זאב בנימין בגין: אני פה פירורי ידע, שברי ידע ואולי כדאי שיהיה אם אין.

עליזה לביא: אני חייבת לפנות.

עליזה לביא: אני רק רוצה את הדברים כאן להעביר באמת גם באמצעותך לדינה דומיניץ, למשרד המשפטים, תנו את הדעת, אתם מבינים היום מה קורה, אתם אמורים להיות רגולטור ולהתבונן, לפקח, לראות את הזרועות.

עליזה לביא: קדימה, צאו מהקופסה קצת.

<קריאה: אנחנו נמצאים כל הזמן - - -

עליזה לביא: בסדר, לא שמעתי על איזשהו משהו חדש שחידשת לי היום, אני נורא מצטערת.

עליזה לביא: השטח זועק, משתנה ואני חושבת שאפשר לבוא ולראות.

עליזה לביא: אני כן רוצה, בעקבות מה שקרה כאן עכשיו, אני רוצה לסכם את הדיון.

עליזה לביא: אני מבקשת מהתאחדות בתי המלון לעשות שולחן עגול עם ארגוני השטח.

עליזה לביא: אני חושבת שצריך להקשיב.

עליזה לביא: יש פה ידע אדיר.

עליזה לביא: קחו אותו כידע בונה, כידע מאתגר, לא להתווכח.

עליזה לביא: אם משרד התיירות רוצה להשתתף בשולחן עגול אני ממליצה.

עליזה לביא: אני חושבת שכדאי לכם, הוועדה הזאת חלק גדול מהיכולת שלה זה באמת לעבוד וללמוד ולשתף פעולה.

עליזה לביא: זה לא שאנחנו נגד מישהו, ממש לא.

עליזה לביא: אני קוראת לכם לקיים שולחן עגול.

עליזה לביא: בשולחן הזה, אני מעריכה מניסיון קודם, שיעלו הרבה דברים ונבין שאנחנו לא פה אחד כנגד השני.

עליזה לביא: לא חוק ולא אמנה יכולים לעשות את מה שאתם ביחד יכולים ללמוד ובאמת לחשוב איך עושים ואיך ממליצים למי שנמצאים באמת בשטח ושכולנו נבין שכדאי לנו לשמור על מרחב ציבורי ראוי, תקין ומוסרי.

עליזה לביא: אז אני קוראת לכם להקים.

עליזה לביא: אני מבקשת מכם לשבת ולדווח לנו על הישיבה.

עליזה לביא: אני רוצה להודות לכל המשתתפים והמשתתפות.

עליזה לביא: נוגה, משפט רצית, אני מצטערת, בסדר.

עליזה לביא: אז אולי גם אתם תהיו באמת חלק מהשולחן העגול הזה ואז נוכל לראות.

עליזה לביא: אני רוצה להודות לכם שני חברי הכנסת פרץ ובגין על ההשתתפות העקבית שלכם והעניין הרבה שאתם מגלים בנושא הכאוב וה- - -

זאב בנימין בגין: אני זקן חברי הכנסת אבל אני ותיק חברי הכנסת.

זאב בנימין בגין: ויש יותר משמעות מעשית לותיק חברי הכנסת.

עליזה לביא: תודה תודה.

עליזה לביא: הוועדה מבקשת מרשות האוכלוסין להעביר אליה את כלל הנתונים שהוצגו במהלך הדיון בצורה מסודרת.

עליזה לביא: הוועדה מברכת על שיתוף הפעולה בין רשות האוכלוסין ומשרד המשפטים.

עליזה לביא: אני מברכת אתכם כי אני חושבת שבאמת הייתה פה בשורה בנושא ההתמודדות מול תופעת הסחר בנשים למטרות זנות.

עליזה לביא: אנחנו פונים לרשות האוכלוסין ומשרד המשפטים לבחון אופציות לענישה למי שנתפסה וסירבה לכניסה.

עליזה לביא: וכך גם לגבי המפעילים.

עליזה לביא: יש פה כלים שעומדים לרשותנו.

עליזה לביא: כדאי לחשוב איך אנחנו משתמשים בהם.

עליזה לביא: הוועדה מברכת את משרד התיירות על הכנת האמנה והחשיבה של השתתפות בחתימה על האמנה.

עליזה לביא: הוועדה מבקשת ממשרד התיירות לקבל עותק מהסעיפים הרלוונטיים שנמצאים בתהליך התגבשות.

עליזה לביא: אנחנו נבקש מהמשרד להודיע לנו מתי משרד התיירות חותם על האמנה הזאת.

עליזה לביא: הוועדה קוראת למחלקת הסייבר של משטרת ישראל לפעול באיתור מודעות ואמצעי פרסום באמצעות המרחב האינטרנט שקורות לעבודה מהסוג הזה במדינת ישראל.

עליזה לביא: ולאתר באופן יזום אתרים חריגים המפרסמים הזמנה לעבודה מהסוג הזה, על המנעד שבו לנשים וגם לגברים, אם קיים, לבוא לישראל.

עליזה לביא: הוועדה מבקשת מהתאחדות בתי המלון להעביר לעיונה את הנהלים, ההנחיות הכלליות.

עליזה לביא: נשמח ללמוד על היום עיון שהיה ביתר פרוטרוט, לקבל את הלו"ז שהיה שם, את מה היה שם - - -

<פנינה בן דוד: כרגע אין לנו הנחיות.

עליזה לביא: ברגע שתהיינה.

<פנינה בן דוד: זה אחרי שנקיים - - -

עליזה לביא: בסדר, אני חושבת שאם באמת תקיימו את השולחן העגול הזה אז אולי - - - הוועדה קוראת להתאחדות בתי המלון לבחון מחדש את נושא החתימה בהצטרפות לקוד האתי ונשמח גם שתדווחו לנו גם על הבחירה אצלכם, על השינויים הפרסונליים וגם, כמובן, על האימוץ של האמנה.

עליזה לביא: אנחנו נשמח מאוד לקבל דיווח על השולחן העגול.

עליזה לביא: תודה רבה, אנחנו במהלך מושב החורף נתכנס כאן להמשך דיון, דיווח.

עליזה לביא: ובינתיים, אם יהיו דברים שנוכל לסייע, אמל, מנהל הוועדה, ישמח לקבל מידע, נתונים, פניות.

עליזה לביא: וכמובן, מארגוני השטח, גם אם יש לכם מידע וגם מידע אנונימי תעבירו לרשותנו.

עליזה לביא: תודה רבה לכל העוסקים במלאכה, תודה לחברי הכנסת.

עליזה לביא: המשך יום טוב.